Oglašavanje po evropskim standardima - PORTAL\n“Etika u oglašavanju – formiranje samoregulatornog tela” naziv je događaja održanog juče u Grand Casinu Beograd, kojim je označen početak rada na formiranju samoregulatornog tela u oblasti oglašavanja, po uzoru na razvijene evropske zemlje. Konferenciju je organizovao srpski ogranak International Advertising Association (IAA Srbija), asocijacija koja okuplja predstavnike oglašivača, marketinških agencija i medija.\nKonferenciju je otvorio Pomoćnik ministra za kulturu i informisanje – Saša Mirković, istakavši da ova inicijativa ima za cilj unapređenje oblasti komercijalnih komunikacija i da joj zato treba pružiti podršku, kako bi se i u ovoj oblasti približili evropskim standardima.\nPrisutnim učesnicima, predstavnicima Ministarstva za kulturu i informisanje, Ministarstva za unutrašnju i spoljnu trgovinu i telekomunikacije, čelnicima strukovnih udruženja i marketinškim profesionalcima, obratio se i Miloš Simić, predsednik IAA Srbija: “Formiranje samoregulatornog tela je logičan nastavak procesa koji je IAA pokrenuo pisanjem Kodeksa marketinških komunikacija i oglašavanja. Kodeks je podržan od strane velike većine relevantnih subjekata u zemlji i predstoji nam njegova, uslovno rečeno, implementacija putem samoregulatornog tela koje će obezbediti njegovu primenu u praksi.”\nSimić je prisutnima pročitao pismo podrške koje je IAA Srbija dobila od Evropske alijanse za standard u oglašavanju (EASA), odnosno generalnog direktora – dr Olivera Greja: “Veoma nam je drago da čujemo za napredovanje u uspostavljanju samoregulatornog sistema u Srbiji koji je pokrenula IAA Srbija. Kao što znate, ovo predstavlja važan deo priprema za vaše buduće članstvo u EU, odnosno dobijanja mogućnosti za rad u oblasti marketinških komunikacija na ovom tržištu. Svakako, računajte na pomoć EASA kako biste projekat uspešno realizovali u narednom periodu.”\nCilj konferencije bio je, pored obaveštavanja javnosti da počinje rad na formiranju samoregulatornog tela, da sve zainteresovane strane informiše i edukuje o promenama koje ovakav sistem donosi u oblasti marketinških komunikacija. Zbog toga su održane tri prezentacije čelnih ljudi tri nacionalna samoregulatorna tela: Španije (Hoze Domingo Gomez Kastalo), Mađarske (Dr Ildiko Fazekaš) i Bugarske (Eli Gerganova).\nOni su govorili o iskustiva u njihovim zemljama i na taj način uputili prisutne na konferencije u benefite koje samoregulativa sa sobom nosi, odnosno izazove koji stoje pred njom. Na kraju, predstavnici Radne grupe IAA Srbija predstavili su prisutnima šta je dosad urađeno u okviru ovog projekta, odnosno šta je to što bi u narednom periodu trebalo uraditi kako bi samoregulativa počela efikasno da funkcioniše kao u zemljama Evropske unije.\nTekst objavio: UrednikDatum: 29.10.2013, 00:01 16.01.2017\nadvertisingIAA SerbiakodekssamoregulativaZakon o oglašavanju


Od početka vanrednog stanja preko 6.200 preduzetnika privremeno obustavilo rad | Nova Ekonomija\nOd uvođenja vanrednog stanja u Srbiji 16. marta, zaključno sa jučerašnjim danom, Agencija za privredne registre (APR) registrovala je 6.235 takozvanih "početaka prekida obavljanja delatnosti", odnosno privremenih prekida delatnosti.\nPoređenja radi, od početka godine do 1. marta, dakle za dva meseca, registrovan je 9.431 početak prekida obavljanja delatnosti, od kojih se 40% odnosi na preduzetnike registrovane za razne "računarske delatnosti".\nU APR-u za Novu ekonomiju navode da je to bila posledica početka primene "testa samostalnosti" za preduzetnike, a da je u istom dvomesečnom periodu osnovano 4.549, a iz registra obrisano 4.415 preduzetnika.\nTokom celog prošlog meseca osnovano je 1.818, a obrisano 25% odsto više preduzetnika, ukupno 2.276.\nOd početka aprila je osnovano sedam preduzetnika koji su se registrovali elektronskim putem, navode u APR-u.\nNajčešće su početak prekida obavljanja delatnosti su registrovali programeri, frizerski i kozmetički saloni, konsultanti u vezi s poslovanjem i ostalim upravljanjem.\nPrivremenu obustavu delatnosti često su tražili i preduzetnici koji se bave ostalim obrazovanjem, proizvodnjom kinematografskih dela, audio-vizuelnih proizvoda i televizijskog programa, zubari, taksisti, preduzetnici za inženjerske delatnosti i tehničko savetovanje, pokretni ugostiteljski objekti i trgovci na malo odećom.\n"Naglašavamo, u APR-u je od same najave donošenja ekonomskih mera za pomoć privredi zabeležen značajan broj registracionih prijava za nastavak obavljanja delatnosti i odustanaka od brisanja preduzetnika. Na osnovu svih primljenih registracionih prijava u ovom periodu zabeleženo je da ima dosta lica koja žele da osnuju preduzetničku radnju ili agenciju, kao i privredno društvo", naglašavaju u Agenciji za privredne registre.\nTa javna agencija dodaje da je veliki broj lica koja su se iz registra obrisali kao preduzetnici za "računarske delatnosti" istovremeno i podnosio zahtev za osnivanje privrednog društva, sa istim nazivom i delatnošću.\n"I prema ostalim prijavama i zahtevima, koje APR od uvođenja vanrednog stanja i zatvaranja šaltera prima poštom, uočava se nastavak obavljanja privredne delatnosti kod mnogih privrednih subjekata i ostalih pravnih lica, kao što su banke, osiguravajuća društva, udruženja, zadužbine i fondacije, ponuđači...", zaključuju u APR-u.\nFrizeri u Evropi polako oštre makaze


Sprema se investicija od 246,5 miliona evra, nakon što se kabinet premijera Duška Markovića opredelio za varijantu za hidroelektranu Komarnica koja je najmanje štetna po životnu sredinu od ponuđenih. Detaljnim prostornim planom za lokaciju u opštinama Šavnik i Plužine definisano je postrojenje s godišnjim učinkom od 209 gigavat-sati.\nVlada Crne Gore je saopštila da je utvrdila predlog detaljnog prostornog plana za prostor višenamenske akumulacije na reci Komarnici na severozapadu zemlje. U postupku je izrađena strateška procena uticaja na životnu sredinu, navela je Marina Izgarević Pavićević, generalna direktorica Direktorata za planiranje prostora u Ministarstvu održivog razvoja i turizma. Opcija izabrana za hidroelektranu Komarnica od 170 megavata ima jezero na manjoj visini nego kod najprofitabilnije verzije, s kojom se stanovništvo već bilo složilo.\nTo znači da pogon neće biti isplativ koliko je mogao biti, ali zaštićeni su svi elementi životne sredine, navodi se u saopštenju. Projekat u opštinama Šavnik i Plužine procenjen je na 246,5 miliona evra.\nOsvrćući se na kontroverzno podizanje vrednosti sa 185,2 miliona evra, nagoveštenih pre godinu i po dana, EPCG je saopštio da je ta procena iz 1988. i da je zastarela\nFidelity Consulting je ukazao na to da je vlada pre samo godinu i po dana procenila vrednost hidrocentrale na 185,2 miliona evra. Državni proizvođač struje Elektroprivreda Crne Gore uzvratila je tvrdnjom da je ta brojka ekvivalentna projekciji iz 1988. godine. EPCG je dodao da su izrađene nove sveobuhvatne studije i istražni radovi, a da su autori idejnog projekta iz Instituta za vodoprivredu Jaroslav Černi i Energoprojekt hidroinženjeringa.\nZa hidroelektranu Komarnica predviđena je brana od 171 metra, dužine 211 metara na kruni i s poluprečnikom od 440 metara. Očekuje se godišnja proizvodnja od 209 gigavat-sati.\nPredviđeni rok izgradnje je pet godina\nDetaljni plan pokriva 5.577 hektara, a površina akumulacije bi trebalo da dostigne nadmorsku visinu od 818 metara. Bilo je još tri rešenja, a izabrano nema uticaja na kanjon Nevidio i naselje Šavnik, izjavila je Izgarević Pavićević.\nZa izgradnju je predviđeno pet godina, otkrila je i dodala da je dokument poslat Bosni i Hercegovini na procenu. Sugestije koje su stigle odatle sve uvrštene u detaljni prostorni plan i stratešku procenu, po njenim rečima. Dokument će biti poslat Skupštini Crne Gore na usvajanje.\nTagovi: EPCG, hidroelektrane, Komarnica\nPočetna » Vesti » OIE » Crna Gora objavila plan za hidroelektranu Komarnica od 170 megavata\nDve kineske kompanije grade vetropark od 84 MW kod Tomislavgrada\n25 октобра 2021 - Ivovik će biti najveći vetropark i najveća investicija u obnovljive izvore energije u Bosni i Hercegovini.


Piksi: Luksemburg može da napravi problem, ali od nas zavisi - Izazov\nPiksi: Luksemburg može da napravi problem, ali od nas zavisi\nRadio-televizija Srbije\t 3. septembra 2021. 15:12\nRespektujem puno ekipu Luksemburga, šest bodova nisu slučajnost, vrlo su nezgodni, analizirali smo ih, ekipa su koja može da napravi problem, ali od nas zavisi, izjavio je selektor fudbalske reprezentacije Srbije Dragan Stojković Piksi uoči utakmice protiv Luksemburga u kvalifikacijama za Mundijal u Kataru.\n"Rekao sam više puta da će ovo biti jedan od najtežih mečeva i stojim pri tome. To je više poruka za moje igrače, nego za mene. Ovo su tzv. unapred dobijene utakmice i najteže su, jer da bi se pobedilo morate da budete na vrhunskom nivou. Smatram da nas čeka teška utakmica, ali verujem da možemo da prebrodimo taj problem", istakao je Stojković.\n"Od juče znam startnih 11, znam ko će igrati, nemam dileme. Mi smo tim, moramo da gajimo kolektivni duh, nebitno ko je starter, ko će ući, ko će ostati na klupi. Igrači to razumeju i to me raduje. Nebitno je da li će neko početi ili ući, važno je da Srbija igra lep fudbal koji će doneti rezultat".\nSelektor je dodao da koliko god navijača dođe na stadion "Rajko Mitić" mogu da očekuju poštovanje i respekt.\n"Igraćemo za njih i borićemo se za njih. Naše je da ćutimo i puno radimo, da se borimo, jer jednostavno, to je formula kako se vraća vera u srpski fudbal i kako reprezentacija može da pridobije ogromnu podršku koja je jako bitna", zaključio je Stojković.\nUtakmica A grupe kvalifikacija za Mundijal u Katar između Srbije i Luksemburga igra se u subotu od 18 sati na stadionu "Rajko Mitić".


Dan zaljubljenih - Dnevni list Danas\nPočetna » Dan zaljubljenih\nPiše: Pavle Simjanović 14. 2. 2019.\nVino i čokolada u Beogradskom marketu 14. februara\nU Beogradskom Marketu se povodom 14. februara održava mini izložba vina i čokolade na kojoj će se predstaviti zanimljivi izlagači.\nTuristička šetnja kroz ljubavnu istoriju starog Beograda\nPovodom Dana zaljubljenih, opština Stari grad u četvrtak, 14. februara, od 13 časova organizovaće turističku turu kroz ljubavnu istoriju starog Beograda, saopšteno je iz te opštine.\nDarko Rundek objavio novu pesmu (VIDEO)\nKoncerti povodom 14. februara širom Beograda\nO ljubavi je ispisano nebrojno mnogo stihova i isto toliko nota.\nPiše: M. Krtinić 13. 2. 2018.\nPolovina ruža u Evropi iz Kenije\nEvropska unija je uvoznik jednog od najvećih simbola Dana zaljubljenih – svežih ruža. U prvih deset meseci 2017. godine, EU je izvezla ruže u vrednosti od 62 miliona dolara, a uvezla deset puta više – 624 miliona.\n„Škola za ljubavnike“ besplatno za Dan zaljubljenih\nOpština Zvezdara povodom Dana zaljubljenih spremila je još jedan kulturni događaj kojim će obradovati najbrže parove.\nNajveći bosanskohercegovački, mostarski kulturni ambasadori sevdaha Mostar Sevdah Reunion dolaze ponovo u Beograd, ali ovaj put uz pojačanje ženskog vokala i to u Velikoj sali Kolarčeve zadužbine 14. februara.


Silovanje u ratu je godinama bilo tabu tema u kosovskom društvu zbog predrasuda da je sramota za porodicu i društvo\nPravda za žrtve seksualnog nasilja na Kosovu nije ni na pomolu. Na to je u sredu ukazala i organizacija za zaštitu ljudskih prava, navodeći da je za oko 20 hiljada takvih slučajeva osuđeno samo pet osoba. Iz nevladinih organizacija koje pomažu žrtvama seksualnog nasilja na Kosovu navode da kod žena postoji skepticizam po tom pitanju, dok jedan broj žena nije ni spreman da se suoči sa time. Ipak, ono što žrtve mogu uskoro da očekuju jeste penzija.\nKako novi izveštaj organizacije Amnesty International navodi, preživeli ovog „strašnog seksualnog nasilja već godinama su iznevereni od međunarodne zajednice i različitih vlada“.\n„Izvršioci su izbegli krivično gonjenje dok su preživeli bili marginalizovali, zaboravljeni, bez pristupa pravdi. Ovo počinje da se menja, ali još uvek predstoji dug put“, izjavila je je zamenica direktora za Evropu Amnesty Internationala, Gauri van Gulik.\nAmnesty International ukazuje da su silovanje i drugi načini seksualnog nasilja nad albanskim ženama i devojkama bili široko rasprostranjeni na Kosovu, kada su srpska policija, paramilitarci i jugoslovenska vojska vodili kampanju progona i nasilja. Nakon toga, žene i devojke iz srpske i romske zajednice su takođe bile silovane od pripadnika Oslobodilačke vojske Kosova (OVK), dodaje se u izveštaju.\nSamo su četiri osobe iz srpske zajednice osuđene za seksualno nasilje pred Haškim tribunalom, dok je jedan Kosovar osuđen pred srpskim sudom. Na Kosovu takvih suđenja nije bilo. Odgovorni za te predmete bili su ljudi iz međunarodnih misija, kao što su UNMIK i EU, ali nisu uspeli da dođu do dokaza.\n„Ovo će biti ogroman izazov za tužioce ratnih zločina na Kosovu, kada budu preuzeli odgovornost od međunarodnih tela“, dodaje se u izveštaju.\nMirlinda Sada iz udruženja „Medica Đakova“ iz Đakovice, organizacije koja pruža psiho-socijalnu pomoć žrtvama seksualnog nasilja, navodi da je potrebno mnogo rada da bi pravosuđe moglo da pristupi toj kategoriji, naglašavajući da mnoge žene nisu spremne da se suoče sa tim, kao i da kod njih postoji skepticizam.\nPotrebno je više saradnje sa Ministarstvo pravde i sa našim organizacijama kako bi se žene ubedile da prijave zločin\n„Neke žene su prijavile slučaj, ali se ništa nije poduzelo. Žene misle da još uvek nisu spremne da izađu pred sud, a iako to i urade, šta se može desiti počiniocima. Potrebno je više saradnje sa Ministarstvo pravde i sa našim organizacijama kako bi se žene ubedile da prijave zločin“, ističe ona.\nMeđutim, nakon skoro 20 godina, ove žrtve seksualnog nasilja na Kosovu moći će da ostvare kompezaciju u visini od 230 eura.\nOčekuje se da će vladina Komisija za priznanje i verifikaciju statusa žrtava seksualnog nasilja početi da prihvata aplikacije uskoro.\nMinire Begaj, predsedavajuća Komisije, kaže da će se uskoro odlučiti o datumu kada će početi da prima aplikacije.\n„Tokom ovog meseca je informativna kampanja za sve one koji će biti korisnici zakona. Komisija će uskoro odlučiti o datumu kada će početi apliciranje za verifikaciju statusa. Pitanje je dana kada će se to desiti“, istakla je Begaj.\nNevladine organizacije koje zastupaju žrtve očekuju da će proces verifikacije početi januara 2018. Sada ističe da su aplikacije spremne, i da se čekalo na odluku Vlade o određivanju sume penzije, o čemu je odlučeno u novembru. Izbori u zemlji koji su trajali skoro tokom cele godine, odlagali su ovaj proces u nekoliko navrata.\nMirljinda Sada dodaje da je na početku bilo oklevanja kod žena zbog stigme u društvu, dok je u poslednje vreme interesovanje veće s obzirom na to da su poduzeti konkretni koraci. Podrška porodice je od izuzetne važnosti, iako ima slučajeva da se žene, i pored podrške porodice, zbog sredine u kojoj žive, ne osećaju slobodnim da zatraže pomoć ili kompenzaciju.\n„Te žene imaju veliku potrebu za kompenzacijom, uzimajući u obzir ekonomsku situaciju kod nas, posebno u ruralnim mestima. Ne radi se o isplati onoga što im se desilo, već se više radi o simbolici koja ukazuje da neko misli na njih, da neko želi da im pomogne i da to nije njihova krivica već da je krivica nekog drugog“, navodi Sada.\nOna dodaje da se u toku prve godine može očekivati do hiljadu aplikanata, i ne samo žena, već i muškaraca koji su bili seksualno zlostavljani.\nOvaj zločin godinama je bio tabu tema u kosovskom društvu zbog predrasuda da je seksualno nasilje sramota za porodicu i društvo. Skupština je tek 2014. odlučila da se ovoj kategorije zakonom reguliše status i omogući penzija. Mnogi rokovi do sada su pregaženi.\nS tri godine zakašnjenja Vlada Kosova je formirala Komisiju za verifikaciju statusa žrtava\nVlada Kosova je sa zakašnjenjem od tri godine formirala Komisiju za verifikaciju statusa tih žrtava sa petogodišnjim mandatom, koja bi početkom 2018. trebalo da počne da prima aplikacije.\nMnoge žene to nisu dočekale, jer su u međuvremenu preminule, kažu iz organizacije „Medica Đakova“.\nNa to međutim čekaju Ljulja i njena kćerka Špresa (prava imena poznata redakciji) iz okoline Kline koje su silovali tokom rata na Kosovu pripadnici srpskih paravojnih snaga. Ljulja je tada bila u drugom stanju, a Špresa maloletna. Zahvaljujući razumevanju i podršci svog supruga i oca, Hajdara, one će da apliciraju za penziju.\nU ranijem razgovoru za Radio Slobodna Evropa, Ljulja je poručila svim osobama sa sličnim iskustvom da iskoriste ono što im zakon pruža, a muškarcima da razgovaraju sa svojim ženama.\n"Grehota je za jednu ženu da ćuti i da sa svojim suprugom ne podeli ono što je muči. Kako mogu oni sebe da nazivaju muškarcima ako ne podrže svoje žene u takvom stanju. Mene je bilo sramota da dolazim u ovu organizaciju, ali me je na silu naterao suprug kako bih se bolje osećala i razgovarala sa ostalim ženama", kaže Ljulja.\nIspovest seksualno zlostavljenog Albanca\nS druge strane, Jeta iz regiona Drenice i njene tri ćerke, najmlađa od 13 godina starosti, nikada nisu razgovarale ni sa kim o onome šta im se desilo septembra 1998. Jedini rođak koji ih je zatekao kod kuće nakon zločina, posavetovao ih je da ćute jer je to „veća tragedija od ubistva“, i da to „mora da ostane zakopano“.\nKako nam je Jeta rekla, ona ne sme da aplicira za verifikaciju statusa kako bi ostvarila penziju, ili bi morala da izmisli dobar razlog prihoda koji joj je i te kako potreban.\nO pristupu pravdi nema ni govora.


Cetinjski parlamentarni forum o realnosti uzajamnih očekivanja parlamenata i medija\nnedjelja, 29 septembar 2019 10:32\nPredsjednik Skupštine Crne Gore Ivan Brajović otvoriće XXI Cetinjski parlamentarni forum (CPF), koji će se održati 30. septembra 2019. godine sa početkom u 10:00 sati u Vladinom domu na Cetinju.\nTema XXI Cetinjskog parlamentarnog foruma „Parlament i mediji – realnost uzajamnih očekivanja“, okupiće poslanike iz Crne Gore i regiona, predstavnike relevantnih međunarodih i nevladinih organizacija, medijskih kuća iz Crne Gore i regiona, uz prisustvo predstavnika akademske zajednice i diplomatskog kora.\nTokom ovogodišnjeg Foruma održaće se dvije sesije „Odgovornost parlamenata i javnih servisa u promociji kulture političkog dijaloga“ i „Uloga zakonskih rješenja u jačanju slobode i profesionalnosti rada medija“, nakon čega je predviđeno usvajanje Zajedničke izjave.\nPROGRAM - XXI Cetinjski parlamentarni forum\nCetinjski parlamentarni forum predstavlja regionalnu inicijativu parlamentarne saradnje zemalja Jugoistočne Evrope, koju je Skupština Crne Gore pokrenula 2004. godine i važan je vid podsticanja i promovisanja parlamentarnog dijaloga između zemalja regiona.\nTokom petnaest godina postojanja održano je dvadeset foruma ove inicijative koja okuplja poslanike zemalja regiona i članica Evropske unije, predstavnike relevantnih međunarodnih i nevladinih organizacija, medija i eksperte. Na Cetinjskom forumu na otvoren i direktan način razmatraju se aktuelna pitanja iz oblasti spoljne politike, bezbjednosti, obrazovanja, medija, kulture, ekonomije, rodne ravnopravnosti itd.


Dvije trećine građana Crne Gore vjeruje da se protestima može doći do promjena u društvu - CdM\nIstraživačica javnih politika u Institutu alternative Milena Muk podsjetila je da je prema nedavno objavljenom izvještaju Ministarstva untrašnjih poslova, samo u 2020. godini, zbirno preko 1,2 miliona osoba učestvovalo u javnim okupljanjima i javnim priredbama.\n“Ovi trendovi su umnogome našli odraz i u rezuzltatima istraživanja javnog mnjenja koje danas predstavljamo. Tačno dvije trećine građana Crne Gore poznaje nekog ko je u prethodnih nekoliko godina učestvovao u protestima, dok je u njima neposredno učestvovalo dvije petine ispitanika“, istakla je Muk.\n“Na drugoj strani, više je građana koji smatraju da ne mogu bez straha i slobodno da učestvuju u protestima, od onih koji smatraju da mogu bez određenih posljedica da praktikuju slobodu okupljanja“, rekla je Muk.\nDirektor Ipsos-a Vladimir Raičević kazao je da je istraživanje sprovedeno od 16. do 19 aprila ove godine na uzorku od 1022 ispitanika starijih od 18 godina.\n“Troje do petoro građana koji su učestvovali na protestima smatraju da su oni doveli do ispunjenja cilja zbog čega su se i okupili, a skoro polovina misli da je njihov uticaj bio izrazito veliki. Sa druge strane, skoro četvtina građana Crne Gore ne vjeruje da su protesti, na kojima su učestvovali, ispunili cilj koji su imali“, kazao je Raičević.\n“Skoro svaki deseti građanin koji nije učestvovao u protestima se na to odlučio kako ne bi ugrozio svoj ili posao nekog od članova porodice“, kazao je Raičević.\n“Kada pitamo građane koliko se sloboda javnog okupljanja, odnosno protesta, poštuje u Crnoj Gori, 36 odsto građana kaže da se ne poštuje, dok 27 kaže da se poštuje. Na pitanje da li građani mogu slobodno da učestvuju u javnim okupljanjima i protestima, bez straha da će zbog toga biti izloženi različitim pritiscima ili kažnjavanju, tu skoro 40 odsto građana kaže da ne mogu slobodno učestvovati. Dvije trećine građana Crne Gore vjeruje da se protestima može doći do promjena u društvu. Od tih građana skoro polovina vidi da su to političke promjene, a nešto više od četvrtine zaštita životne sredine“, objasnio je Raičević.\n“Najčešće spomenuti ciljevi su vezani za ekonomiju i ekologiju, dok se za političke ciljeve opredijelilo tri od deset onih građana koji bi bili spremni da učestvuju u protestima. Samonikli pokreti i građanske inicijative su najčešće spomenuti organizatori koje bi građani pratili, ali ni crkva, NVO sektor i sindikati nijesu daleko“, naveo je Raičević.\n“Policija i MUP se ističu kao ključne institucije kojima treba prijaviti javna okupljanja ili proteste. Više od jedne trećine građana Crne Gore nije znalo ili željelo da jasan odgovor na ovo pitanje. Na odnos policije prema protestima i protestantima se uglavnom blagonaklono gleda, a jako rasprostranjeno mišljenje je i da su suviše blagi u svojim procjenama bezbjednosnih rizika. U manjini su građani koji na policiju gledaju kao da je prestroga i da pretjeruje sa silom“, kazao je Raičević.\n“Dakle ukupno 76 odsto građana smatra da su protesti i javna okupljanja opasnost zbog širenja koronavirusa“, rekao je Raičević.\n“U tom pogledu se nadležni organi u većoj mjeri vide kao selektivni kada su u pitanju protesti, pa daju dozvole u skladu sa tim ko ih organizuje i zbog čega“, naveo je Raičević.\n“Kao najčešći kanali informacija o protestima i javnim okupljanjima su društvene mreže, a slijedi ih TV. Skoro polovina građana se informisala putem društvenih mreža“, rekao je Raičević.\n“Uprkos značajnom broju građana koji prepoznaju svoje formalne obaveze u odnosu na adrese na koje treba da prijave javno okupljanje, definitivno treba poraditi na boljem informisanju građana i građanki o njihovim pravima u pogledu slobode javnog okupljanja i formalnih adresa kojima je potrebno da se obrate da bi se javno okupljanje prijavilo“, rekla je Muk.\nOna je najavila da će Institut alternativa do kraja mjeseca predstaviti i nalaze sveobuhvatnog kvalitativnog monitoringa javnih okupljanja u Crnoj Gori.\nTagsdruštvo građani Crne Gore Milena Muk promjene u društvu protesti Vladimir Raičević


RTS :: Obuća za inostrano tržište\nSrbija danas Obuća za inostrano tržište\nčetvrtak, 12. dec 2013, 14:21 -> 16:17\nObuća za inostrano tržište\nU opštini Kovačica postoji tradicija proizvodnje obuće duga skoro sedam decenija. Od nekoliko fabrika opstale su dve koje zapošljavaju više od 100 radnika koji poslednjih godina sve više prave obuću za inostrano tržište.\nU Kovačici i Debeljači fabrike "Ukus" i "Bambino" više od 80 odsto obuće izvoze na rusko tržište. Opstale su uprkos velikoj konkurenciji zahvaljujući vrednim i stručnim radnicima koji proizvode kvalitetnu kožnu obuću ručno prošivenu na kožnom đonu.\nAna Šofranko iz Kovačice koja u "Ukus"-u radi već 27 godina kaže da je najteže je bilo pre 20 godina, ali najvažnije je da su zaposleni ostali na svojim radnim mestima i da tradicija obućarstva ovde nije prekinuta.\n"Najviše smo se bojali 1991. i 1992. godine, kada su se zatvarala brojna preduzeća, a najlakše su nestajale ovakve fabrike. Mi smo i tad imali posla, dobijali smo platu i kad smo to preživeli sad je mnogo lakše i bolje", kaže Ana Šofranko.\nNjen kolega iz fabrike "Bambino" iz Debeljače Božidar Novaković smatra da je najvažnije što meštani imaju posao u svom rodnom mestu.\n"Nije mala stvar kada nas četrdeset možemo da zaradimo platu za svoje porodice, a da pri tom ne moramo da putujemo u Pančevo ili Kovačicu. Srećni smo što radimo u ovakvoj jednoj fabrici", kaže Novaković.\nU Kovačici se ne plaše konkurencije, ali kako kažu veliki problem je besparica, jer u kriznim vremenima ljudi se prvo odriču kupovine novih cipela.\nMišo Petraš procenjuje da su opstali zahvaljujući izvozu.\n"Nije nam lako, jer kad izađemo preko granice susrećemo se sa brojnim velikim i poznatim kompanijama koje imaju jeftinu radnu snagu iz Kine i afričkih zemalja, ali uvek sam govorio da je najvažnije uskladiti cenu i kvalitet proizvoda i zahvaljujući tome mi i opstajemo", kaže direktor fabrike "Ukus" u Kovačici Mišo Petraš.\nU Debeljači su se okrenuli proizvodnji obuće za srednju klasu i mesečno se ovde proizvede oko tri i po hiljade pari cipela koje završe na ruskom tržištu.\nDirektor fabrike "Bambino" Jožef Nađ se nada i većem obimu posla.\n"Uspeli smo da zadobijemo poverenje ruskih partnera i, što je najvažnije, kupci u Rusiji su prihvatili obuću iz Srbije i nadam se da će nam biti lakše u narednoj godini da im ponudimo i neke nove modele", kaže Nađ.\nZaposleni u Kovačici i Debeljači imaju nameru da obuju i žitelje nekih zemalja u Evropskoj uniji, a pre nego što zakorače na njihovo tržište žele da unaprede postojeći kvalitet i dizajn po kojem će biti još prepoznatljiviji.\n(četvrtak, 12. dec 2013, 21:24) - anonymous [neregistrovani]\nJe nas izlaz jer oni ne traze dlaku u jajetu.


Uskoro će svi morati da nose torbe\nZabrana upotrebe plastičnih kesa u Evropi se već uveliko sprovodi, a uskoro će i kod nas. Kao najveći zagađivači životne sredine, kese će uskoro otići u istoriju. Prvi korak je bila odluka o početku naplate kesa, kao uvod u potpunu zabranu.\nZato se polako vraćaju u modu torbe za višestruku ubotrebu, popularni cegeri za kupovinu, a baš danas na akciji možete kupiti dve takve torbe za samo 499 dinara. Jake torbe nosivosti do 20kg, sa funkcijom kačenja na kolica u prodavnici, samo na gruppi.rs\nSamo par minuta vam treba da uštedite, kupovinom na gruppi.rs\nBaterija-bežični punjač za telefon po ceni od 1.199 dinara. Samo spustite svoj telefon na bateriju i odmah počinje da se puni, zaboravite na mučenje sa kablovima i klasičnim punjačima, baterija je kapaciteta 10.000 mAh što je dovoljno za par punjenja telefona, danas na akciji gruppi.rs\nNa akciji koja se završava u ponoć je sistem prskalica za hlađenje vodenom maglom po ceni od 699 dinara. Sistem dužine 10m, pored spuštanja temperature, održava i vlažnost vazduha, a postavlja se na običnu slavinu i nije veliki potrošač vode, samo na gruppi.rs\nKomplet 7 triler romana po ceni od 999 dinara. Romani kao što je Dosije Snouden, Presretnut…samo na gruppi.rs\nStega Hoteche za fiksiranje drveta ili ostalih materijala prilikom obrade, po ceni od 1.999 dinara. Stega se rotira 360 stepeni, tako da se može fiksirati pod bilo kojim uglom, danas na akciji gruppi.rs\nKompletan pribor za pecanje sa štapom, mamcima, udicama, plovkom, najlonom i kutijom za samo 2.199 dinara. Sada je pravo vreme za pecanje, sa ovim kompletom imate sve što vam je potrebno, na akciji gruppi.rs\nKvalitetna sekira marke Flinke po ceni od 699 dinara. Sa gumiranom drškom, koja sprečava klizanje u ruci prilikom rada, samo na gruppi.rs\nStraus industrijski usisivač za suvo i mokro usisavanje jačine 1.500W po ceni od 7.999 dinara. Radi sa ili bez kese, sa kapacitetom od 20l, na akciji gruppi.rs


Sektor finansija i računovodstva - Jednostavno do kredita - EKI Mikrokrediti\nHome / Sektor finansija i računovodstva\nSektor finansija i računovodstva organizovan je u dva odjela i ključna mu je odgovornost raspoloživost finansijskih informacija za blagovremeno donošenje poslovnih odluka, a sektor istovremeno predstavlja ključnu poveznicu između izvora finanisranja i poslovanja EKI-ja.\nOdjel finansija organizuje i koordinira aktivnosti finansijskog planiranja, uključujući budžet i finansijske prognoze, izvještavanje i kontrolu poslovanja u skladu sa ugovorenim klauzulama i finansijskim klauzulama propisanim od strane regulatora. Ulogu i važnost finansijskog odjela u EKI-ju vidimo kroz blagovremenu raspoloživost fondova, kontrolu troškova, adekvatnost gotovinskog toka, uspostavljanje i kontrolu efikasnosti i profitabilnosti poslovanja.\nOdjel računovodstva odgovoran je za evidentiranje i obradu finasijskih informacija. Ovdje se vrši knjigovodstvena evidencija dugovanja i potraživanja, inventara, plata, stalnih sredstava i ostalih finansijskih pozicija. Sertifikovane računovođe ovog odjela svakodnevno kontrolišu evidencije kako bi utvrdili finansijsku poziciju EKI-ja.


Kalendar 09/06/2011 Srbija Sport\nPočetna Strana Kalendar / Arhiva 09/06/2011\nSoderling ne igra protiv Srbije u Dejvis kupu\nNajbolje rangirani švedski teniser Robin Soderling rekao je danas da neće igrati za svoju reprezentaciju u meču protiv Srbije u četvrtfinalu Svetske grupe Dejvis kupa\nLukić: Stanje očajno - kriv je Karadžić!\nPredsednik Crvene Zvezde Vladan Lukić, ponovio je optužbe na račun prvog čoveka FSS Tomislava Karadžića i traži vanredne izbore u fudbalskoj organizaciji, raspuštanje sudijske komisije, a stanje u klupskom fudbalu karakteriše kao "očajno".\nUpravo završena klupska sezona obeležena je potpunom dominacijom Partizana, s obzirom da su sekcije našeg najbrojnijeg sportskog društva osvojile čak 11 pehara u pet najpopularnijih kolektivnih sportova\nVeseli: Živeo sam za Partizan! (video)\nČeški košarkaški reprezentativac i miljenik beogradske publike, Jan Veseli, rekao je da je protekle tri godine "živeo za Partizan", kao i da Beograd i Srbiju oseća kao svoju kuću i mesto kome će se sigurno vraćati\nMarej nadigrao Tipsarevića u Kvinsu\nSrpski teniser Janko Tipsarević eliminisan je sa turnira u Kvinsu, pošto je bolji od njega bio Britanac Endi Marej sa 2:0 u setovima 6:4, 7:6 (3)\nAna u četvrtfinalu Birmingema\nSrpska teniserka Ana Ivanović plasirala se u četvrtinu finala WTA turnira u Birmingemu, pošto je sa 6:3, 6:2 pobedila Kanađanku Rebeku Marino, za sat vremena igre\nAgasi: Novak će jurišati na titulu u Vimbldonu!\nAmerikanac Andre Agasi savetuje Novaku da zaboravi Rolan Garos, jer pred sobom ima još dva grend slema, a zna da trenutno igra najbolji tenis\nKaluđerović napušta Marakanu\nFudbaler Crvene zvezede Andrija Kaluđerović (24) mogao bi već ovog leta da nastavi karijeru u Francuskoj, piše "Sportski žurnal"\nGist i Džerels: Ovo nikad nećemo zaboraviti!\nAmerikanci koji su igrali košarku za Partizan upravo završene sezone opisali su boravak među crno-belima kao nezaboravno iskustvo, ali i jako uspešno, pošto su samo jedne sezone uspeli da osvoje tri trofeja\nKrstić prelazi u CSKA za šest miliona evra\nDosadašnji centar Bostona i kapiten košarkaške reprezentacije Srbije Nenad Krstić potpisao je dvogodišnji ugovor sa moskovskim CSKA vredan šest miliona evra, pišu "Večernje novosti"


Penzioneri mogu da kupuju od 4 do 7h već od ove nedelje, a ovo je spisak prodavnica i lokacija - Biznis Telegraf.rs\nNa jučerašnjem sastanku sa predstavnicima trgovinskih lanaca dogovoreno je da se jedan značajan deo mreže stavi na raspolaganje za snabdevanje najstarijim sugrađanima, nedeljom, u periodu od 4 do 7 časova.\nMi vam u nastavku donosimo spisak prodavnica gde će penzioneri moći da kupuju, dok u to vreme, ostalim sugrađanima nije dozvoljena kupovina.\nNa linku Privredne Komore Srbije OVDE možete naći spisak svih objekata u celoj Srbiji, i on će se redovno ažurirati.\nTakođe, spisak možete naći i na sajtu Ministarstva privrede.\nTakođe, kompanija Lidl Srbija, u skladu sa preporukama nadležnih institucija, otvoriće vrata svih svojih prodavnica za sugrađane starije od 65 godina, i to u nedelju 22. marta od 4 do 7 časova ujutru, odvojeno od ostalog građanstva i uz pooštrene mere zaštite.


Pokrenuta istraga protiv osumnjičenog za paljenje ambasade SAD\nOkružno javno tužilaštvo podnelo je zahtev za sprovođenje istrage protiv jedne osobe, zbog podmetanja požara u ambasadi SAD, tokom nasilnih demonstracija 21. februara.\nSaopšteno je da postoji osnovana sumnja da je muškarac, koju agencija AP identifikuje kao Milana Z., u grupi sa više N.N. lica, izazvao požar u ambasadi SAD, u kojem je preminuo Zoran Vujović.\n"To lice je osumnjičeno za krivično delo teško delo protiv opšte sigurnosti, jer je požarom izazvao opasnost za život ljudi i imovinu većeg obima", saopštio je danas portparol republičkog javnog tužioca Tomo Zorić.\nU saopštenju se navodi da se osumnjičenom, zahtevom za sprovođenje istrage, stavlja na teret i da je istog dana u američkoj ambasadi, za vreme požara, oduzeo tuđu pokretnu stvar, u nameri da pribavi protivpravnu imovinsku korist, zbog čega je osumnjičen i za krivično delo teška krađa. Zahtevom za sprovođenje istrage Okružnog javnog tužilaštva predloženo je da se prema osumnjičenom odredi pritvor.\nZa ovo krivično delo Krivičnim zakonikom zaprećena je kazna zatvora od 2 do 12 godina, navodi se u saopštenju.\nOvde u Vašingtonu, pomoćnik državnog sekretara za Evropu i Evroaziju, Danijel Frid, rekao je na pretresu pred senatskim Odborom za inostranu politiku, da SAD rukovodstvo Srbije smatra odgovornim za nasilje. Rekao je da srpski narod ima pravo na proteste, ali da je nasilje neprihvatljivo.\nFrid je na istom pretresu pohvalio Prištinu za dobar start nakon nezavisnosti, a saveznika Srbije - službenu Moskvu - pozvao da pomogne da se odžri mir u regionu.


UBRZANI RAZVOJ VELIKOG TURISTIČKOG POTENCIJALA RUIŠTA | Hayat.ba\nKandidati Koalicije za Mostar 2020 boravili su danas na Rujištu, planinskoj oazi koja je postala prepoznatljiva turistička destinacija.\nPožari, koji su harali na Rujištu, uništili su ogromne površine munike, endemskog drveta zahvaljujući kojem je ovo područje poznato kao vazdušna banja.\nVatrogasni dom je na Rujištu neophodan i nadam se da će, uz podršku nove vlasti, njegova izgradnja biti završena naredne godine kako je i planirano – istakao je Milišić.\nPredviđeni regionalni put koji će Mostar spojiti sa Boračkim jezerom, odnosno općinom Konjic, dodatno će doprinijeti razvoju turizma. Kontrolirana gradnja i kvalitetno urbanističko planiranje na ovom prostoru je, također, naša vizija razvoja ovog područja – rekao je Drežnjak.


"Non-paper", Zejnullahu: Bosna i Hercegovina se ne može rasturiti bez krvavog rata(VIDEO) - Kosova.Info\nHome SRB-BIH “Non-paper”, Zejnullahu: Bosna i Hercegovina se ne može rasturiti bez krvavog rata(VIDEO)\nOd ponedjeljka se u Sloveniji, Hrvatskoj i Bosni i Hercegovini spekulira da je slovenački premijer Janez Jansha poslao diplomatski dokument bez papira u Brisel koji govori o prekrajanju granica na Balkanu.\nPrema ovom dokumentu, predlaže se redefinisanje granice Kosova i Srbije, ujedinjenje Kosova sa Albanijom, mogućnost otcepljenja Republike Srpske od Bosne i Hercegovine i druge promjene na granicama balkanskih zemalja,\nBivši prvi ambasador Bosne u Albaniji Muharrem Zejnullahu, u Info magazinu Klan Kosova, rekao je da se takvi dokumenti izrađuju po mjeri javnog mnijenja.\n“Ovi dokumenti uvijek trebaju provesti anketu, bilo političku, regionalnu ili globalnu, kako bi se vidjelo mišljenje i reakcije ljudi. Ovo nije prvi put da se takve ideje predlažu u Bosni i Hercegovini. Ove ideje bile su i uoči posljednjeg rata – agresije Srbije na Republiku Bosnu i Hercegovinu, posebno tokom rata. “Kao takvi nisu svi prihvaćeni kao moguće, a ovo za Bosnu i Hercegovinu i one koji su doveli Bosnu i Hercegovinu do ovog stupnja neovisnosti je neprihvatljivo i vrlo opasno.”\nSvaki dokument, posebno ovi dokumenti koji izađu s naslovom “non-paper”, imaju za cilj pribaviti političko i javno mnijenje o nekom pitanju, u ovom slučaju o pitanju raspada Bosne i Hercegovine. S druge strane, takođe se predlaže ujedinjenje Kosova i Albanije “.\nAli koliko je vjerovatno da će se podjela Bosne i Hercegovine zaista dogoditi?\n“Što se tiče raspada Bosne i Hercegovine na miran način, to je utopija. “Ne samo u Bosni i Hercegovini, već i na Balkanu na mirnom putu, posebno kada je riječ o transformaciji, razmjeni ili uzurpaciji teritorija malih zemalja.”\n“Bosna i Hercegovina je nefunkcionalna država sa vrlo složenom državnom regulativom, koja je vjerovatno jedinstvena u svijetu. Bosna i Hercegovina ima pet nivoa vlasti u Federaciji i jedan u Republici Srpskoj – gotovo šest nivoa vlasti sa dvije nacionalnosti i jednim distriktom Brčko. U Federaciji postoji deset kantona “.\n“Ono što je [Milorad] Dodik rekao u Beogradu, jer svake sedmice ide na časove [Aleksandra] Vuiqija, izjavio je da tako nešto ne zavisi od unutrašnjih aktera Bosne i Hercegovine, već u potpunosti i u osnovi zavisi samo od Sjedinjenih Država .\nBivši prvi ambasador Bosne u Albaniji rekao je da ideja o raspuštanju Bosne i Hercegovine nije nova, dodajući da se tako nešto ne može učiniti na miran način.\n“U Bosni i Hercegovini ne može biti sporazuma ni mirnog raskida bez krvavog rata i možda mnogo žešćeg i tragičnijeg nego što je to bilo od 1992. do kraja 1995. godine, gdje znamo da je” došlo do masovnog genocida bez odbrane . “\nTeška nesreća u blizini KOA (VIDEO)


Uvođenje sistema aukcija za podsticaje u proizvodnji električne energije iz obnovljivih izvora energije\nAutor: advokati iz Advokatske kancelarije „VUK Poreski Advokati“\nDatum: 29. jul 2021. godine\nObnovljivi izvori energije (u daljem tekstu: „OIE“) mogu da se podele u dve (2) glavne kategorije: (i) tradicionalne obnovljive izvore energije (biomasa i energija velikih hidroelektrana), (ii) „nove“ obnovljive izvore energije, kao što su energija sunca, vetra, geotermalna energija i sl.\nJedan od strateških prioriteta u razvoju energetike u Republici Srbiji je povećanje udela u proizvodnji električne energije iz OIE. Stoga je radi usaglašavanja sa propisima Evropske unije i definisanja regulatornog okvira u vezi sa OIE, Narodna skupština Republike Srbije dana 20. aprila 2021. godine donela Zakon o korišćenju obnovljivih izvora energije (u daljem tekstu: „Zakon o OIE“). Zakon o OIE je stupio na snagu 30. aprila 2021. godine, a jedan od ključnih ciljeva ovog zakona je u nastojanju da se reši problem nedovoljnog povećanja udela OIE, uklanjanjem glavnih uzroka koji sprečavaju njihov rast. Zakon o OIE je prvi poseban zakon u Republici Srbiji koji reguliše OIE, s obzirom da je oblast OIE bila ranije uređena Zakonom o energetici kao opštim zakonom. Zakon o OIE predstavlja i pravni okvir koji bi trebalo da stvori pravnu sigurnost i podsticajni poslovni ambijent za dinamičnije investiranje u oblasti OIE u Republici Srbiji. Takođe, Zakonom o OIE je propisano da je korišćenje energije iz obnovljivih izvora u javnom interesu Republike Srbije i od posebnog značaja za Republiku Srbiju. Nadzor nad sprovođenjem Zakona o OIE će vršiti Ministarstvo rudarstva i energetike Republike Srbije (u daljem tekstu: „Ministarstvo“).\nU skladu sa Zakonom o OIE, podsticaji za proizvodnju električne energije iz obnovljivih izvora sprovode se u određenom podsticajnom periodu kroz sistem tržišnih premija i sistem fid-in tarifa i odnose se na cenu električne energije, preuzimanje balansne odgovornosti, pravo na prioritetan pristup sistemu i druge podsticaje propisane zakonom. Podsticaji će se samo odnositi na novoizgrađene ili rekonstruisane elektrane OIE, a ne i na elektrane u izgradnji, te će postojaće mogućnost da se podsticaji primenjuju na ceo kapacitet ili na njegov određeni deo. Povlašćeni proizvođači će imati pravo primene samo jednog sistema podsticaja za istu elektranu.\nPravo na tržišne premije i fid-in tarife sticaće se u postupku aukcija. Aukcija, kao novina propisana Zakonom o OIE, je postupak u kome se učesnici na konkurentan način nadmeću da ponudom najniže tržišne premije, odnosno fid-in tarife, popune kvotu i steknu pravo na podsticajne mere. Postupak aukcije se sastoji od tri (3) faze: (i) kvalifikacija, (ii) nadmetanje i (iii) odabir najboljih ponuda. Aukcije će da organizuje Ministarstvo, koje je trenutno u postupku nabavke odgovarajućeg softvera, te planira da prve aukcije organizuje u poslednjem kvartalu 2021. godine.\nNeki od uslova za kvalifikovanje, kao eliminacionu fazu postupka aukcije, su postojanje planskog osnova za izgradnju priključka elektrane na elektroenergetski sistem, pribavljena pravnosnažna energetska dozvola za elektranu, pribavljeni lokacijski uslovi i kao finansijski instrument obezbeđenja za ozbiljnost ponude.\nNadmetanje se sprovodi prema kriterijumu koja ponuda sadrži nižu tržišnu premiju/ otkupnu cenu/fid-in tarifu u odnosu na maksimalno određenu. Nakon faze nadmetanja, vrši se rangiranje od najnižeg do najvišeg ponuđenog iznosa, u okviru zadatog maksimuma, i po tom redosledu se popunjava kvota. Nakon popunjavanja kvota, komisija koju rešenjem obrazuje ministar nadležan za poslove energetike (u daljem tekstu: „Komisija“), sastavlja rang listu zajedno sa izveštajem o sprovedenom postupku i dostavlja dokumentaciju Ministarstvu. Na osnovu primljene dokumentacije, Ministarstvo donosi rešenje o dodeljivanju ili odbijanju prava na tržišnu premiju/fid-in tarifu učesnicima u postupku aukcije, koje je konačno i protiv kojeg može da se pokrene upravni spor.\nMetodologiju za određivanje maksimalne tržišne premije/otkupne cene/fid-in tarife propisuje Agencija za energetiku Republike Srbije (u daljem tekstu: „AERS“) najkasnije do kraja decembra tekuće godine za narednu godinu. Ministarstvo objavljuje početak planirane aukcije, uz informacije o raspoloživim kvotama, maksimalnoj visini tržišne premije/otkupne cene/fid-in tarife, kao i o ostalim relevantnim podacima, najmanje 45 dana unapred na svojoj veb platformi.\nMinistarstvo objavljuje za period od tri (3) godine plan sistema podsticaja koji se primenjuje, okvirni vremenski plan održavanja aukcija, učestalost aukcija, očekivane nove kapacitete iz obnovljivih izvora energije koji će biti u sistemu podsticaja, ukupna podsticajna sredstva koja će se raspodeliti povlašćenim proizvođačima koji ostvare pravo na podsticaje u narednom periodu od tri (3) godine, kao i vrste tehnologije koje će biti podržane u sistemu podsticaja, ukoliko su poznate. Plan sistema podsticaja Ministarstvo objavljuje do kraja februara jednom u tri (3) godine, i ažurira plan sistema podsticaja, svake godine do kraja februara u slučaju promene podataka koji se navode u planu sistema podsticaja.\nPrivremeni povlašćeni proizvođač električne energije\nPrivremeni povlašćeni proizvođač električne energije iz obnovljivih izvora energije je pravno lice ili preduzetnik koji je u postupku aukcije stekao pravo na tržišnu premiju, odnosno pravo na fid-in tarifu i ima druga prava i obaveze predviđene Zakonom o OIE.\nUčesnici u postupku aukcije čije su ponude na aukcijama obuhvaćene rešenjem o dodeljivanju prava na tržišne premije/fid-in tarife, stiču status privremenog povlašćenog proizvođača električne energije danom donošenja tog rešenja.\nSticanje statusa privremenog povlašćenog proizvođača električne energije nastupa pravnosnažnošću rešenja Ministarstva, kada nastupa i obaveza da u roku od 30 dana dostavi finansijski instrument obezbeđenja. Nakon toga, privremeni povlašćeni proizvođač električne energije zaključuje ugovor o tržišnoj premiji sa ovlašćenom ugovornom stranom, koju funkciju će najverovatnije da obavlja EPS kao garantovani snabdevač. U slučaju da se u navedenom roku ne dostavi finansijski instrument obezbeđenja, gubi se status privremenog povlašćenog proizvođača i kvota ostaje neraspodeljena do sledeće aukcije.\nTakođe, privremeni povlašćeni proizvođač električne energije je dužan da, između ostalog, u roku od dve (2) godine od dana sticanja tog statusa, pribavi pravnosnažnu građevinsku dozvolu za elektranu i saglasnost na studiju o proceni uticaja, odnosno odluku da nije potrebna procena uticaja na životnu sredinu, osim ukoliko pre sticanja tog statusa nije pribavio navedenu dokumentaciju.\nPrivremeni povlašćeni proizvođač može da stekne status povlašćenog proizvođača električne energije ukoliko ispuni odgovarajuće uslove propisane Zakonom o OIE, između ostalog, da da pribavi licencu za obavljanje energetske delatnosti proizvodnje električne energije, a koja obuhvata elektranu za koju je stekao status privremenog povlašćenog proizvođača (predmetnu licencu izdaje AERS), zatim da je elektrana trajno priključena na prenosni, distributivni, odnosno zatvoreni distributivni sistem električne energije sa odobrenom snagom za koju je elektrana u statusu privremenog povlašćenog proizvođača, kao i da je dobio upotrebnu dozvolu za elektranu za koju je stekao status privremenog povlašćenog proizvođača.\nTržišna premija je vrsta operativne državne pomoći u vidu dodatka na tržišnu cenu električne energije koju korisnici tržišne premije isporuče na tržište. Ona se određuje u evrocentima po kilovat času u postupku aukcija i isplaćuje se na mesečnom nivou za električnu energiju koju elektrana isporuči u elektroenergetski sistem. Nakon uspešne aukcije i sticanja statusa privremenog povlašćenog proizvođača električne energije, zaključuje se ugovor o tržišnoj premiji sa ovlašćenom ugovornom stranom. Ovlašćena ugovorna strana (što će najverovatnije biti EPS) sa kojom korisnik tržišne premije zaključuje ugovor o tržišnoj premiji, vrši samo isplatu tržišne premije, ali ne i otkup električne energije od korisnika tržišne premije.\nKorisnici tržišne premije prodaju električnu energiju na tržištu električne energije. Tržišna premija može da se stekne za ceo ili deo kapaciteta elektrane. U slučaju da se pravo na tržišnu premiju stekne za deo kapaciteta elektrane, električna energija za koju se isplaćuje tržišna premija dobija se tako što se procenat kapaciteta elektrane koji je ušao u kvotu, množi sa električnom energijom isporučenom u elektroenergetski sistem u toku obračunskog perioda.\nVlada, na predlog Ministarstva, bliže uređuje vrstu, način i uslove sticanja, ostvarivanja i prestanak prava na tržišnu premiju, kao i način određivanja referentne tržišne cene. Drugim rečima, ovo pitanje će detaljno biti uređeno podzakonskim aktima, odnosno uredbama Vlade.\nFid-in tarifa je vrsta operativne državne pomoći koja se dodeljuje u vidu podsticajne otkupne cene koja se garantuje po kilovat času za isporučenu električnu energiju u toku podsticajnog perioda. Navedeni sistem će biti primenjiv samo za mala postrojenja (elektrane odobrene snage manje od 500 kW, odnosno elektrane na vetar čija je odobrena snaga manja od 3 MW) i demonstracione projekte (nekomercijalni projekti iz OIE kojim se neka tehnologija demonstrira kao prva te vrste i predstavlja značajnu inovaciju koja uveliko premašuje najviši nivo postojeće tehnologije korišćenja obnovljivih izvora i ima status inovacionog projekta u smislu odgovarajućeg zakona), koji će biti dodatno precizirani podzakonskim aktom. Fid-in tarifa se obračunava i isplaćuje na mesečnom nivou, na osnovu sprovedenog postupka aukcije i raspoloživih kvota koje propisuje Vlada. Vlada takođe, na predlog Ministarstva, određuje uslove pod kojim se može steći fid-in tarifa, kao i način sticanja statusa povlašćenog proizvođača. Razlika u odnosu na tržišne premije se ogleda u nepostojanju obaveze podnošenja finansijskog instrumenta obezbeđenja za mala postrojenja ili demonstracione projekte odobrene snage manje od 100 kW, dok se u svemu ostalom identično primenjuju navedena pravila za aukcije.\nNakon sprovedene aukcije, privremeni povlašćeni proizvođači koji ostvaruju pravo na fid-in tarife, zaključuju ugovor o fid-in tarifi sa garantovanim snabdevačem. Vlada na predlog Ministarstva bliže propisuje model ugovora o fid-in tarifi.\nUloga ostalih učesnika na tržištu\nU cilju stvaranja pravne sigurnosti za investiranje u OIE, operatori prenosnog ili distributivnog sistema su dužni da prioritetno preuzimaju struju iz OIE, bez obzira da li je proizvođač u sistemu podsticaja, osim u slučaju kada je ugrožena sigurnost rada energetskog sistema. Garantovani snabdevač preuzima balansnu odgovornost za proizvođače OIE u sistemu tržišne premije ili koji su van sistema podsticaja, do uspostavljanja likvidnog organizovanog unutardnevnog tržišta električne energije. Takođe, garantovani snabdevač preuzima balansnu odgovornost i snosi troškove balansiranja u sistemu fid-in tarife, do isteka podsticajnog perioda. Zakon o OIE uvodi i institut kupca-proizvođača. Kupac-proizvođač je krajnji kupac koji je na unutrašnje instalacije priključio sopstveni objekat za proizvodnju električne energije iz OIE, pri čemu se proizvedena električna energija koristi za snabdevanje sopstvene potrošnje, a višak proizvedene električne energije isporučuje u prenosni sistem, distributivni sistem, odnosno zatvoreni distributivni sistem. Kupac-proizvođač ima pravo da samostalno ili posredstvom agregatora:\nproizvodi električnu energiju za sopstvenu potrošnju;\nskladišti električnu energiju za sopstvene potrebe;\nda višak proizvedene električne energije isporuči u prenosni sistem, distributivni sistem, odnosno zatvoreni distributivni sistem;\ndruga prava i obaveze u skladu sa Zakonom o OIE i Zakonom o energetici.\nKupac-proizvođač ne može da koristi podsticajne mere u vidu tržišne premije i fid-in tarife, niti može da ima pravo na garancije porekla.\nDonošenje Zakona o OIE je podstaklo usklađivanje sa politikama Evropske unije. Naknada za podsticanje proizvodnje električne energije iz OIE se nije menjala od 2015. godine, što je predstavljalo finansijsko opterećenje za EPS, koji je bio u obavezi da otkupi svu energiju od povlašćenih i privremeno povlašćenih proizvođača, poput malih hidroelektrana, vetroelektrana i drugih izvora. Izmenom naknada za podsticaje Zakonom o OIE će proizvođači električne energije iz OIE biti više izloženi tržištu i preuzeće odgovornost za razvoj sopstvenog poslovanja, dok će investitori sami ponuditi cenu po kojoj će biti spremni da investiraju, imajući u vidu smanjenje troškova tehnologija za korišćenje OIE u prethodnim godinama.\nNakon što budu doneti i stupe na snagu relevantni podzakonski akti u vezi sa OIE, neophodno je da se formira praksa u vezi sa primenom odgovarajućih odredbi Zakona o OIE, a naročito u vezi sa postupkom aukcija koja treba da omogući pravnu i poslovnu sigurnost učesnicima na tržištu.\nNaša advokatska kancelarija će pravovremeno i pažljivo da prati sve nadolazeće aktivnosti u ovoj oblasti, kako bi svojim značajnim iskustvom i stručnom analizom efikasno pomogla klijentima u otklanjanju svih nejasnoća i uspešnom sprovođenju investicija.\nNovo poresko krivično delo:\nPoreska prevara u vezi sa PDV\nPravni i poreski okvir za\ndigitalnu imovinu u Republici Srbiji\nUgovor o izbegavanju dvostrukog\noporezivanja između Srbije i Hong Konga\nNove kamatne stope „van dohvata ruke“\nPredlozi Vlade Republike Srbije za\nregulisanje obaveza fizičkih lica – radnika na internetu\npo osnovu poreza i doprinosa na prihode iz inostranstva\nJedinstveni Pravilnik o porezu na dodatu vrednost\nUvođenje sistema aukcija za podsticaje u proizvodnji\nIzmene i dopune Zakona o poreskom postupku\ni poreskoj administraciji u vezi sa podnošenjem poreskih\nprijava za osnivače/članove privrednih društava\nNovi Pravilnik o PDV i nedoumice u praksi\nu vezi sa PDV režimom prevoznih usluga u vezi sa uvozom dobara


Problem Vojvodine i njenih pristalica zbog utakmice s Partizanom... Usledila je brza reakcija navijača - MaxBet Sport\nDuel Aranđela Stojkovića i Aleksndra Šćekića u polufinalu Kupa Srbije (Foto: Starsport)\nVojvodina je izgubila od Partizana u polufinalu Kupa Srbije (1:0), ali je došlo i do problema s navijačima. Nekima, naime, nije dozvoljeno da uđu na “Karađorđe”.\nReagovao je Klub prijatelja FK Vojvodina…\n– Nakon što je članu Organizacionog odbora za obeležavanje jubileja povodom 55 godina od osvajanja prve šampionske titule Vojvodine i dugogodišnjem navijaču našeg kluba Srđanu Kuprešaku bilo zabranjeno da prisustvuje utakmici Vojvodina – Partizan, Klub prijatelja Vojvodine vas obaveštava da dovjica naših članova, Srđan Kuprešak i Vukašin Tanurdžić, podnose neopozive ostavke na svoja mesta u spomenutom Organizacionom odboru – piše u saopštenju Kluba prijatelja FK Vojvodina.\nInače, Vojvodina je prvu titulu osvojila 1966. godine, kada je tehnički direktor bio Vujadin Boškov, a trener Branko Stanković. Postala je, tako, prvi klub koji je osvojio titulu ispred Crvene zvezde, Partizana, Dinama i Hajduka. Novosašani su odigrali 30 utakmica, ostvarili 17 pobeda, devet remija i zabeležili samo četiri poraza.


Kako da preuzmete kontrolu nad svojim životom? - Lepota i zdravlje\nKako da preuzmete kontrolu nad svojim životom?\nOduvek se prilagođavate tuđim planovima, menjajući svoje, priskačete u pomoć, čak i onda kada nemate nimalo slobodnog vremena, dajete sve od sebe da odgovorite na tuđa očekivanja, ali gde ste u svemu tome vi? Ponekad je zaista zdravo izgovoriti ne i staviti sebe na prvo mesto i kako god vam to izgledalo, to vam je prekopotrebno i uopšte nije sebično.\nPrija vam činjenica da vas svi vole, ali konstantno živite u strahu da ne izneverite nečija očekivanja. Vi se ne zalažete za svoje stavove, ne upuštate se u konstruktivnu raspravu, ne borite se za svoje vreme i potrebe, a sve u cilju da ugodite drugima, a dok ste njima ugađali, istinski ste naštetili sebi.\nNastojanje da svima udovoljite, pored napornog posla počeće da vas dodatno iscrpljuje i kada na kraju dana ostanete sami u svoja četiri zida shvatićete kako već dugo niste uradili ništa za sebe, što bi vas zaista usrećilo, jer ste sve svoje vreme potrošili na ispunjavanje tuđih želja. Upravo je to pravo vreme da se zapitate šta treba da promenite. Možda je krajnje vreme da razmislite o tome da sebe, barem povremeno stavite na prvo mesto, kako biste bili srećni i zadovoljni, jer samo kada ste takvi bićete u stanju da svoju pažnju poklonite i drugima. Ako sumnjate da će vam vaši prijatelji i porodica to zameriti, onda vas oni ne vole i ne podržavaju istinski, a svako ko vas poznaje i zna koliko ste nesebični predložiće vam da neko vreme posvetite sebi i da druge jednostavno usrećite svojim osmehom.\nKada dođete u situaciju da birate između sebe i drugih, uzmite malo vremena i razmislite koja je situacija u tom trenutku primarna. Ako vašim prijateljima treba nešto neodložno, onda svakako priskočite u pomoć, ali ako oni od vas ne očekuju ništa bitno, a sebi ste zaista potrebni, pravo je vreme da kažete ne i posvetite se sebi.\nUostalom, vaše odbijanje ponekad može biti korisno i za drugu stranu, jer kada stalno od vas traže jedno te isto, oni sprečavaju sebe da se razviju i reaguju adekvatno u određenim situacijama, ali ako ih vi povremeno odbijete, vremenom će oni naučiti da se nose sa životom, podjednako dobro, kao i uz vašu pomoć.\nZašto je važno da svakodnevno stičete znanje i radite na sebi?\nŠta donosi Pun mesec u Vagi ovoga aprila\nHoroskop otkriva: U ova 3 horoskopska znaka rađaju se najverniji muškarci


Vlasti RS smanjile izdvajanja za povratak\nDrastično kresanje dijela budžeta Republike Srpske koji se odnosi na potrebe povratnika, izbjeglica i raseljenih lica izazvao je pravo ogorčenje u njihovim udruženjima.\nSa ovogodišnjih više od 20 miliona maraka, prvobitno je planirano da rad entitetskom Ministarstva za izbjeglice i raseljena lica bude finansiran sa 8,5 miliona maraka, da bi nakon žučne skupštinske rasprave dodato još oko milion i po maraka.\nI sam ministar za izbjeglice Omer Branković nije zadovoljan sa namijenjenih 10 miliona maraka.\n„Na Skupštini smo uspjeli malo povećati, ali nije to to. Šta dalje i kako, stvarno ne znam. Nema dovoljno sredstava, premda ima još dosta, dosta poslova u toj oblasti da se riješi”, kaže Branković.\nNa hiljade je ljudi koji se još žele vratiti u Republiku Srpsku. Tu su i oni koji žele da ostanu, a poseban problem su osobe smještene u kolektivnim centrima, kažu u Savezu udruženja povratnika i izbjeglica RS.\nPredsjednik Saveza Vojislav Milišić kaže da se mogu očekivati i protesti ukoliko vlasti ne promijene politiku prema izbjegličkim populacijama.\n“Ja mislim da je prvi razlog da se ovaj problem nedovoljno razumije, da u rješavanju ovih problema učestvuju ljudi koji su situirani, koji nisu napustili svoje ognjište i jednostavno oni ne osjećaju to pitanje. I mislim da se radi o diskriminaciji nad ovom kategorijom stanovništva, jer njihova mnoga imovina je uništena, a ne postoje nikakvi pravni okviri da se ta imovina kompenzuje ili da se bar djelimično nadoknadi", kaže Milišić.\nI biskup banjalučki Franjo Komarica naveo je kako ni do sada nije bilo dovoljno političke volje ni materijalne pomoći da se riješi pitanje obnove imovine i povratka ljudi na svoja ognjišta.\nTo pokazuje i činjenica da se na područje banjalučke biskupije vratilo tek oko 6.000 izbjeglih Hrvata, kaže Komarica.\n„Ima za velika područja biskupije, ove gdje su vjernici morali otići, još uvijek utemeljene mogućnosti da se ljudi vrate ako bude jedne razborite, pametne strategije da netko doista odgovorno preuzme na sebe obavezu da će tim ljudima u pojedinim mjesnim zajednicama omogućiti povratak, ne pojedinačni nego grupni, da se obnove infrastruktura i putovi, i struja da se dovede, da se izgrade kuće”, navodi Komarica.\nRješenje u kreditu\nPotpredsjednik Narodne skupštine iz reda Bošnjaka Ramiz Salkić mišljenja je kako nije vrijeme za smanjivanje sredstava, ali da će se pokušati manjak novca za povratak tražiti i mimo Ministarstva za izbjeglice.\n„Prije svega to je Ministarstvo poljoprivrede koje donekle može se baviti pitanjima razvoja sela i nekih infrastrukturnih problema kad su u pitanju povratnici, da nadomjestimo ta sredstva i da obezbijedimo da proces povratka ima u najmanju ruku isti tempo kao što je imao i do sada”, kaže Salkić.\nU opoziciji u Narodnoj skupštini takođe žestoko osuđuju umanjenja.\nMinistar Branković kaže da je potrebno da se BiH zaduži za oko 500 miliona maraka da bi se riješili svi problemi izbjegličkih kategorija.\n„Rekao sam da je budžet tog ministarstva jednostavno masakriran. A problemi izbjeglih i raseljenih lica u RS još ni iz daleka nisu riješeni”, navodi poslanik PDP-a Zoran Đerić.\nU odnosu na ovu godinu, umanjena su sredstva za povratak, ukinuta sredstva za infrastrukturu, a smanjena je i doznaka za finansiranje povratka u Federaciju BiH.\nMinistar Omer Branković smatra da je i ovogodišnji budžet za izbjeglice od 20 miliona maraka bio smiješan u poređenju sa stvarnim potrebama te populacije.\n„Ja sam govorio da sad trenutno s ovom godinom i prethodnim godinama entiteti i država kao država i lokalne zajednice izdvajaju ukupno oko 80 miliona maraka. A barata se s 40.000 i nešto porodica da žele da se vrate. Jedini izlaz ako hoćemo da završavamo taj proces je da BiH se mora kreditno zadužiti - drugog izlaza nema”, kaže Branković.\nBranković kaže da je potrebno da se Bosna i Hercegovina zaduži za oko 500 miliona maraka da bi se konačno ispunili svi zahtjevi za rješavanje problema izbjegličkih kategorija. Za tako nešto će, kaže, biti potreban opšti konsenzus i ozbiljniji pristup pitanjima - koja nisu riješena ni 15 godina poslije rata.


Ruska GRU traži Bilala Erdogana a Putin poručio: "Kažite diktatoru Erdoganu da ću od Sirije napraviti Staljingrad" | WebTribune\nHome IZA OGLEDALA Ruska GRU traži Bilala Erdogana a Putin poručio: “Kažite diktatoru Erdoganu da ću od Sirije napraviti Staljingrad”\nOno što je bilo odlučujuće u tome da se izda naređenje za Bilalovo ubistvo jeste otkriće da je Bilal direktno izdao naređenje da se ubije bivši lider GRU-a, Igor Sergun\nNavodi se da je sin turskog predsednika Bilal Erdogan u bekstvu pošto je Rusija izdala naređenje da se on eliminiše zbog aktivnog podržavanja grupe ISIS.\nBilal se vratio u Tursku nakon što je poslao svom ocu Redžepu Tajipu Erdoganu poruku: „Obezbeđenje u Bolonji je postalo veoma osetljivo pitanje i za Italijane i za tursku vladu“, navodi se izveštaju Saveta bezbednosti.\nPrema tom izveštaju, nakon izdavanja naređenja da se Bilal Erdogan ubije, ruski štab GRU je obavestio svoje kolege u Italiji, nakon čega su oni naredili Bilalu da momentalno napusti državu.\nNaređenje za eliminaciju „čoveka koji finansira ISIS“ se pojavilo nakon što su GRU i španska grupa CNP uništili međunarodnu kriminalnu organizaciju kojom je Bilal Erdogan upravljao, šaljući oružje i zalihe teroristima u ratnoj zoni Levanta.\nOno što je bilo odlučujuće u tome da se izda naređenje za Bilalovo ubistvo jeste otkriće da je Bilal direktno izdao naređenje da se ubije bivši lider GRU-a, Igor Sergun, koji je po Putinovom naređenju bio umešan u „komplikovanu tajnu misiju“ u okviru koje je istraživana ova kriminalna organizacija koja je podržavala teroriste.\nPredsednik Putin je bio toliko besan zbog toga da je rekao turskom ambasadoru u Moskvi: „Kažite svom diktatorskom predsedniku da može da ide dođavola sa svojim islamskim teroristima i da ću od Sirije napraviti „Veliki Staljingrad““.\nS obzirom na to da je nećak bivšeg američkog predsednika Džona F. Kenedija, Robert F. Kenedi Jr., upozorio Rusiju da je glavni uzrok sirijske krize „Rat za cevovod“ i da Obamin režim iz tog razloga želi da svrgne demokratski izabranu vlast u Siriji, GRU ne može da isključi da će biti još naređenja za ubistvo drugih podržavalaca ISIS-a poput Bilala Erdogana.


29/12/2017 adminOstavite komentar na Potvrđena informacija: Iz Njemačke u BiH vraćeno 934 bh. državljana\nNa ovaj način olakšavaju se putovanja građana dviju država uz bezvizni režim za prelazak granica s biometrijskim pasošem ili biometrijskom ličnom kartom i boravak u jednoj od država do 90 dana u periodu od 180 dana. Prijedlog sporazuma s izvještajem o obavljenim pregovorima bit će dostavljen Predsjedništvu BiH, a za bh. potpisnika predložen je ministar vanjskih poslova, prenosi Anadolija.\nVijeće ministara BiH utvrdilo je prijedlog osnova za vođenje pregovora za pristupanje Bosne i Hercegovine Sporazumu o zaštiti šišmiša u Evropi (EUROBATS), kojem je do sada pristupilo 36 evropskih država. Pristupanjem ovom sporazumu Bosna i Hercegovina će se uključiti u međunarodni sistem zaštite ugroženih vrsta šišmiša i njihovih staništa u želji da očuva registrirane vrste u BiH, prenosi Anadolija.\nPotvrđeno: Poznati fudbaler pivskim flašama gađao džamiju u Kiseljaku\nBošnjaci u Linzu pokreću folklornu sekciju za djecu


Poljoprivrednici konkurišu za subvencije - juGmedia\nPoljoprivrednici konkurišu za subvencije\nNIŠ – Niška Uprava za poljoprivredu i razvoj sela raspisala je konkurs za korišćenje podsticajnih sredstava u poljoprivredi i stočarstvu.\nZa subvencionisanje poljoprivredne i stočarske proizvodnje grad je opredelio devet miliona dinara, a proizvođači će moći da računaju na subvenciju od 50 odsto od realne vrednosti projekta.\nNovina je da vlasnici gazdinstava neće moći da dobiju novac unapred, već će subvenciju dobiti tek nakon što dokumentuju da su sopstvena sredstva uložili u poljoprivrednu proizvodnju ili stočarstvo.\nNačelnik Uprave za poljoprivredu Saša Stoiljković kaže da se grad odlučio na ovu meru kako bi onemogućio pojoprivrednike i stočare da zloupotrebaljavaju novac iz gradske kase.\n„Prethodnih godina poljoprivrednici su prvo dobijali subvenciju pa su onda realizovali projekat kojim su konkurisali. To je ostavljalo mogućnost za mnoge zloupotrebe, poput one da je subvencija mnogo veća od realne vrednosti projekta“, rekao je Stoiljković.\nKonkurs za dodelu subvencija biće otvoren sve do utroška raspoloživih sredstava, a najdalje do 1. novembra.\nVlasnici poljoprivrednih gazdinstava sa niškog područja ove godine mogu da računaju i na beskamatne, kratkoročne jednogodišnje kredite. Kamatu za kredite koje će poljoprivrednici i stočari dobijati od poslovnih banaka plaćaće grad koji je za ovu namenu izdvojio dva miliona dinara.\nMaksimalni iznos kredita po jednoj prijavi iznosi 300.000 dinara, a u niškoj Upravi za poljoprivredi očekuju da će zahvaljujući ovoj pomoći u poljoprivedu biti uloženo oko 20 miliona dinara.\nKol Centar u Opštoj bolnici Pirot\nIsidora Žebeljan: Leskovac supermuzički grad!\nLeskovčanke među pobednicima muzičkog festivala u Rumuniji\nLESKOVAC - Članice vokalne radionice "Bistrik", sestre Milica i Dragana Videnović iz Leskovca, osvojile su drugo mesto na međunarodnom festivalu podunavskih…\nURS ispao iz vladajuće koalicije u Nišu\nNIŠ – Gradonačelnik i predsednik Gradskog odobra SNS-a Zoran Perišić izjavio je danas da Ujedinjeni regioni Srbije više nisu član vladajuće koalicije…\nVučić: Otvaram fabriku u Lebanu u četvrtak, dovešću i trubače\nU startu će u pogonu fabrike turskog investitora „Ormo“ raditi 350 ljudi, saopštio je večras gostujući uživo na televiziji „Pink“ predsednik…


Ostali sportovi - Sportski savez Srbije: Šoštar upozorio na rok za preregistrarciju 12.april\nNapisano u kategoriji Ostali sportovi, 8 marta, 2012\nPredsednik Sportskog saveza Srbije Aleksandar Šoštar na potpisivanju ugovora sa hotelom Union u Beogradu, koji je tako postao drugi dom ne samo ove organizacije već i celokupnog srpskog sporta, upozorio je sve sportske organizacije u Srbiji da što pre završe preretistraciju.\n– „Prema informacijama iz APR samo 2.000 sportskih organizacija u Srbiji poslalo je zahteve, a prema našim procenama u Srbiji ih ima između 15 i 17.000. Još jednom upozoravamo klubove i organizacije da neće biti produženje roka za pregregistraciju a posledice mogu da budu veoma ozbiljne. Klub ili organizacija, pa čak i savez biće izbrisani iz registra ako do 12. aprila ne pošalju zahtev! Veoma je dobro i što ćemo po završetku ovog ogromnog posla konačno imati jasnu sliku srpskog sporta, odnosno koji su klubovi i organizacije, pa i savezi, rade a koji su postojali samo na papiru“\nVlasnik Hotela Union Milorad Majkić i direktor Slobodan Tubić, potpisali su sa Aleksandrom Šoštarem ugovor o saradnji koji predviđa da se u ovom poznatom beogradskom hotelu organizuju sastanci i sednice Sportskog saveza Srbije, ali i svih drugi granskih sportskih saveza i organizacija. Potpisivanju su prisustvovali i potpredsednici Velizar Đerić i Dušan Dimitrijević, direktor Republičkog zavoda za sport Jasminko Pozderac, generalni sekretar Sportskog saveza Srbije dr Dane Korica kao i druge ugledne zvanice. Predstavljene su još dve publikacije iz bogate izdavačke delatnosti Sportskog saveza Srbije „Kategorisani sportisti i sportovi u 2012“ i „Kalendar međunarodnih takmičenja u 2012“.\n– „Na jednom mestu, sakupili smo podatke o vrhunskom sportu Srbije i to je na neki način i doprinos istoriji srpskog sporta jer će biti sačuvan zvanični status svakog sportiste koji je veoma važan i za regulisanje radnog staža , obaveza u školi i na fakultetu. U 2012. Srbija može da se podiči sa 1.017 kategorisanih sportista, 252 zaslužna, 205 u međunarodnom razredu i 560 u nacionalnom razredu. Takođe, u knjižici malog formata ali bogatog sadržaja, koja može da nađe mesto u svakom džepu, nabrojana su i sva međunarodna takmičenja na kojima će učestvovati, u olimpijskoj godini, srpski sportisti“\n– naglasio je dr Dane Korica.\nDr Korica je čestitao direktoru Republičkog zavoda za sport Jasminku Pozdercu dan Zavoda 9.mart. Ova naučna institucija, vratila je ugled koji je uživala u regionu i postala centar u kome je srpski vrhunski sportisti mogu da dobiju svu pomoć i savete.


Vučić: Još po 100 evra dobiće svi mladi ljudi u Srbiji\nPOČETNA NACIONALNE VESTI Vučić: Još po 100 evra dobiće svi mladi ljudi u Srbiji\nPredsednik Srbije Aleksandar Vučić u emisiji “Ćirilica” rekao je da će mladi dobiti novu državnu pomoć.\n– Malopre smo završili sastanak, predsednica vlade Ana Brnabić, ministar finansija Siniša Mali i ja – rekao je Vučić.\n– Želim da obradujem ljude u Srbiji i to nema veze sa izborima, još po 100 evra dobiće svi mladi ljudi u Srbiji. To će biti svakako pre Vidovdana – rekao je Vučić.\n– To je način da pokažemo brigu prema njima, ali da im pokažemo da moraju da poštuju procedure, i da nauče odgovornost. To neće biti pre izbora, i mogu da očekuju još najmanje 100 evra od države. Uradimo sve što obećamo. Za tri dana kreće isplata 20 hiljada dinara za penzionere, to je oko 34 milijarde, čime pokazujemo da u vreme krize za koju nismo krivi i energetske i inlflatorne da želimo da pomognemo ljudima i da podstaknemo dodatnu potrošnju, da bismo naš ekonomski rast mogli da podignemo na još viši nivo, jer je to suština svega – istakao je Vučić.\n– Mi u ovom trenutku pregovaramo sa 92 investicija, a ukupna vrednost tih investicija je 7,3 milijardi, što je radnih mesta 35000 radnih mesta. Mi u ovom trenutku imamo rekordnu zaposlenost u Srbiji, nedostaju nam zanatlije – naveo je predsednik.\nPRETHODNI ČLANAKSmena oblaka i sunca uz vetar, uveče moguća kiša\nSLEDEĆI ČLANAKNovi kvar na delu vodovodne mreže u Požarevcu


DPK i ABK neće pružiti podršku Vjosi Osmani za predsednicu Kosova GracanicaOnline.Info\nDPK i ABK neće pružiti podršku Vjosi Osmani za predsednicu Kosova\n31. marta 2021. 2 min read\nNakon što se su se poslanici Demokratskog saveza Kosova saglasili da će prisustvovati sednici na kojoj će biti biran predsednik Kosova,\nNakon što se su se poslanici Demokratskog saveza Kosova saglasili da će prisustvovati sednici na kojoj će biti biran predsednik Kosova, danas su se oglasili i predstavnici Demokratske partije i Alijanse za budućnost Kosova, koji su izjavili da neće dati podršku Vjosi Osmani za predsednicu.\nDa PDK neće podržati kandidatkinju Samoopredeljenja za predsednicu Kosova, Vjosu Osmani, izjavio je danas predsedavajući ove političke opcije Enver Hodžaj.\nOn je istakao da bi predsednik Kosova trebalo da bude neko ko je politički nezavistan.\n„PDK ne podržava kandidaturu Vjose Osmani. Ona je bila podela, karijeru je podigla u duhu podeljenosti. Drugo, ona je stranački kandidat, ne pristaje joj da bude predsednik“, rekao je Hodžaj.\nS druge strane, predsednik Alijanse za buducćnost Kosova Ramuš Haradinaj je naveo da ni novoimenovani premijer Kosova Aljbin Kurti, kao ni kandidatkinja za predsednicu Kosova Vjosa Osmani, nisu tražili od ove stranke da glasaju za Vladu i predsednika.\n„Pozdravili smo mogućnost da razgovaramo sa pobednicima izbora Aljbinom Kurtijem i Vjosom Osmani, ali od njih nismo dobili nijedan predlog, zahtev ili političku ponudu da glasamo za Vladu ili predsednika Kosova. Nisu tražili od nas saradnju i samim tim mi nismo deo političkog sporazuma za izbor kandidata Samoopredeljenja za kosovskog predsednika“, rekao je Haradinaj.\nZa lidera Alijanse za budućnost Kosova, odluka DSK da prisustvuje sednici na kojoj će se birati predsednik Kosova je, kako je rekao, novi odnos između Pokreta Samoopredeljenje i Demokratskog saveza.\nTags: DPK podrška Vjosi Osmani za predsednicu Kosova\nPrevious DSK će učestvovati u izboru predsednika Kosova\nNext Kancelarija za KiM: Agim Bahtiri se uplašio poruke mira\n18. oktobra 2021., 04:18


ZLATKO VUJOVIĆ: Vučić i Irinej staviće pod kontrolu stvari u Crnoj Gori | Autonomija\nZLATKO VUJOVIĆ: Vučić i Irinej staviće pod kontrolu stvari u Crnoj Gori\n"Dramatično će se smanjiti uticaj bloka čiji je vođa bio Amfilohije"\nAnalitičar Zlatko Vujović smatra da će SPC u Crnoj Gori, onakva kakvu je organizovao Amfilohije, prestati da postoji. Gostujući u emisiji “Drugačija radio veza”, Vujović je ocijenio da novi poglavar, ko god bio, neće imati uticaj kakav je imao Amfilohije.\n“SPC u Crnoj Gori, onakva kakvu je organizovao Amfilohije, pa zvala se ona Mitropolija crnogorsko-primorska, kako god je zvali, mislim da će prestati da postoji u takvom organizacionom smislu, političkom i duhovnom uticaju… Imaćemo neke manje ili više uspješne episkope, ali teško da ćemo moći da govorimo o nekom mitropolitu, episkopu koji će uticajem moći da parira Amfilohiju. Toj priči počinje kraj”, smatra Vujović.\nUpitan hoće li, u novoj situaciji, doći do promjene odnosa snaga unutar nove parlamentarne većine, imajući u vidu da je Amfilohije bio i politički zaštitnik mandatara Krivokapića, Vujović kaže:\n“Dramatično će se smanjiti uticaj bloka čiji je vođa bio Amfilohije. Bez takvog vođe koji je imao harizmu, moć, politički i vjerski uticaj, finansije, ogromne resurse…sve to nestaje. Sada (sve to), uslovno rečeno, prelazi na ovu drugu stranu koju kontroliše Vučić”, kazao je Vujović.\nPrilika koju Vučić neće propustiti\nVujović smatra da je ovo pirlika za patrijarha Irineja da preuzme punu kontrolu nad onim čime je upravljao Amfilohije Radović. Podsjeća i da ima potpunu institucionalnu poziciju da tako nešto uradi.\n“Sabor SPC odlučuje ko će doći umjesto Amfilohija, a od toga zavisi i odnos prema političkim dešavanjima u Crnoj Gori”, rekao je Vujović.\nTo je prilika da Vučić i Irinej eliminišu svoju političku konkurenciju unutar SPC, kaže Vujović i ocjenjuje:\n“S obzirom na to kakvo je političko iskustvo i sposobnost Vučića, mislim da on takvu priliku neće propustiti. Ja očekujem da će za mitropolita biti izabran neko ko je potpuno lojan Vučiću i Irineju”, rekao je Vujović.\nMarginalizacja kočničara politike Vučića i DF-a\nOdgovarajući kako bi to uticalo na poziciju mandatara Zdravka Krivokapića, Vujović objašnjava da će uslijediti jedna vrsta političkog restrukturiranja SPC u Crnoj Gori.\n“To će podrazumijevati da oni koji su, eventualno, bili kočničari politike Vučića ovdje, te politike DF-a, budu marginalizovani ili preseljeni u neke druge teritorije, eparhije SPC, da se smanji potencijal, uslovno rečeno, autonomnog političkog djelovanja SPC u Crnoj Gori”, navodi Vujović i naglašava:\n“To znači da jedna politička grupacija koja je bila suprotstavljena DF-u, sa istih nacionalističkih pozicija, ali autonomnija u odnosu na zvaničnu srpsku adresu Beogradske patrijaršije i Vučića, oni će u takvoj situaciji biti politički eliminisani. U tom slučaju Krivokapić ostaje bez ikakve političke podrške”, smatra Vujović.\nVujović smatra da to dovodi u pitanje koncept ideje Demohrišćanske partije koju je Krivokapić trebalo da osnuje, a o kojoj se u javnosti spekulisalo.\n“Prilično je vidljivo da je ta Vlada trebalo da bude, uslovno rečeno, poluga za stvaranje jedne nove političke opcije, ali i marginalizaciju DF-a”, rekao je Vujović.\nVujović, međutim, smatra da je sada na sceni određeno taktiziranje, te da DF, ali i drugi politički subjekti, ne mogu sebi priuštiti preuzimanje odgovornosti za neformiranje Vlade.\n“DF ne može priuštiti da preuzme odgovornost da se Vlada ne formira i da se na izbore ide bez Vlade. Na drugoj strani, računaju da bi, eventualno po dubini, dobili kompenzaciju za to što nijesu prisutni u Vladi”, ocijenio je Vujović.\nSmatra da bi mandat Krivokapića vremenski bio ograničen, te da ne bi mogao da ostvari nijedan rezultat.\n“U raljama socioekonomske situacije Krivokapić će da tone, a oni će da odbiju bilo kakvu odgovornost za tako nešto”, smatra Vujović.\nBožović sposobniji od Krivokapića ali…\nKomentarišući uticaj koji imaju Miodrag Daka Davidović, predsjednik Matice srpske Vladimir Božović, Gojko Perović, koncern Vijesti, te koliko bi ta struktura Krivokapića mogla da zaštiti od onoga što mu sprema DF, u saradnji sa centralom SPC i Vučićem, Vujović ocjenjuje:\n“Davidović ima jasne političke ambicije i on će dosta novca uložiti. Božovića lično poznajem, smatram da je inteligentna i sposobna, deleko sposobnija osoba od mandatara Krivokapića. Vjerujem da će dati maksimum da takva ideja uspije. Riječ je o čovjeku na kojeg se može osloniti ta ideja i koncept može izgurati dalje”, navodi Vujović.\nVujović, međutim, smatra da je pitanje da li će u tom slučaju, kako kaže, uživati ovako obilnu podršku Vučića, odnosno države Srbije.\n“Govorim konkretno o Matici srpskoj i čitavom nizu srpskih organizacija koje su obilno podržane iz Beograda. Time se i postavlja pitanje da li će ta poluga uticaja i moći, koju imaju zahvaljujući donacijama iz Srbije, biti dovoljno jaka da može omogućiti dalje invisteranje u taj projekata. Svi ti akteri bili su korisnici velike finansijske pomoći iz Beograda.”, kazao je Vujović.\nIzostaće snažnija podrška zapadnih partnera\nVujović smatra da će naredni izbori pomoći da se iskristališe ponuda na crnogorskoj političkoj sceni.\nNavodi da interes zapadnih partnera jeste mirna tranzicija, ali smatra da će neka snažnija podrška Vladi izostati.\n“Iz prostog razloga što je njen mandat, ukoliko se potvrdi ono što je najavljno, sedam do dvanaest mjeseci. Postojaće određena vrsta podrške da se stvore uslovi za naredne izbore, tako da ne možemo govoriti o nekoj značajnoj podršci“.\nPobjeda Bajdena ne bi bila dobra vijest za Vučića\nAnalitičar Vujović smatra da ne bi trebalo zanemariti ono što će dogoditi u Americi. Vjeruje da će se politika prema Zapadnom Balkanu dramatično promijeniti ukoliko pobijedi Bajden.\n“Definitivno to ne bi bile dobre vijesti za Vučića. Bajden je neko ko dobro poznaje prilike na Balkanu. On je neko ko ima jasan, kritički odnos prema srpskoj politici na Balkanu, prije svega u Bosni, na Kosovu, u Crnoj Gori, Hrvatskoj“, ocijenio je Vujović.\n(Antena M, foto: PR centar)\namfilohije, crna gora, Srbija, zlatko vujović


Regionalna liga - Glas Podrinja\nUEFA pruža podršku Regionalnoj ligi, ali ne onoj na koju prvo pomislimo kada čujemo taj naziv. Umesto klubova iz bivše države i lige po ugledu na Prvu saveznu iz nekih davnih decenija, u toku je izrada projekta za formiranje regionalne lige sa klubovima iz: Mađarske, Rumunije, Češke i Srbije. Mađari su dali predlog, Rumunija i Češka podržale, stav Srbije još nije poznat.\nUkoliko zaživi, ovo bi bilo prvo takmičenje regionalnog tipa u Evropi, svakako koncipirano da ne utiče na obeveze klubova u nacionalnom šampionatu, evropskim takmičenjima, ne bi ugrožavalo plasmane u evrokupove, a još se utvrđuje sistem finnansijske potpore učesnicima, prava, obaveze i eventualna prolaznnost u neko od evropskih takmičenja.\nPredviđeno je da Liga ima 16 ekipa, a hipotetički, ako bi merilo bilo plasman, ovu sezonu bi igrali: Ferencvaroš, Akademija Puškaš, Videoton, Paksi, Slavija Prag, Sparta Prag, Jablonec, Slovačko, Kluž, Steaua, Krajova, Sepsi, C. Zvezda, Partizan, Vojvodina i Čukarički. Nešto stariji ljubitelji fudbala će reći da nedostaju: Ujpešt, Honved, MTK, Plzen, Slovan, Dinamo Bukurešt, možda Radnički Niš, OFK Beograd za punu nostalgiju, ali je sadašnjost drugačija od prošlosti.


nož - Sputnjik Srbija\nFrancuska policija uhapsila je napadača za koga se sumnja da je nožem ubio tri osobe, od kojih je jednoj ženi odsekao glavu, a nekoliko osoba povredio kod crkve u Nici.\nNajmanje 39 osoba povređeno je u napadu nožem u školi na jugu Kine, prenose kineski državni medija. Napadač je uhapšen.\nNesvakidašnji zločin u Njujorku: Napad nožem u jaslicama — izbodene dve osobe i troje dece\nNajmanje pet osoba je izbodeno nožem, uključujući tri deteta u jaslicama u Kvinsu, saopštila je danas policija.\nMinhen: Napadač nožem ranio nekoliko osoba\nNapadač naoružan nožem ranio je nekoliko osoba u Minhenu, ali niko nije pretrpeo povrede opasne po život, saopštila je nemačka policija.\nMuškarac koji je večeras u centru Brisela napao dva vojnika nožem preminuo je u bolnici, preneo je AFP. Napad je okarakterisan kao teroristički, saopštilo je Državno tužilaštvo Brisela.


Jelena Uzelac, Goran Žepina i Ivan Veselić prvaci Srbije u sportskom obaranju ruku | 013 info\nSavez Srbije za obaranje ruke\nJelena Uzelac, Goran Žepina i Ivan Veselić prvaci Srbije u sportskom obaranju ruku\nPančevo, Pon, 25/04/2016 - 21:19\nPANČEVO - Proteklog vikenda u Hali sportova na Strelištu održano je 7. Prvenstvo Srbije u sportskom obaranju ruke. U konkurenciji žena titulu je osvojila Jelena Uzelac iz Novog Sada, dok su novi apsolutni šampioni Srbije Goran Žepina iz Kaća desnom rukom i Ivan Veselić iz Valjeva levom rukom. Takmičari iz Pančeva i okolnih naseljenih mesta bili su veoma uspešni sa čak devet osvojenih medalja: dve zlatne, četiri srebrne i tri bronzane medalje.\nMarćelo Rusovan (levo)\nTitulama prvaka države okitili su se Darko Srećković iz Pančeva, u kategoriji do 80 kilograma kod takmičara koji obaraju levom rukom, i Miloš Minić iz Banatskog Brestovca, u kategoriji takmičara preko 100 kg levom rukom. Minić je u istoj težinskoj kategoriji u konkurenciji takmičara koji obaraju desnom rukom osvojio srebrnu medalja. Drugo mesto osvojila je i Pančevka Tamara Mikić u konkurenciji dama, kao i Nikola Marković iz Omoljice (do 90 kg, leva ruka) i Marćelo Rusovan iz Pančeva (do 90 kg, desna ruka). Na najniži stepenik pobedničkog postolja popeli su se Darko Srećković (do 80 kg, desna ruka), Nikola Marković (do 90 kg desna ruka) i Marćelo Rusovan (do 90 kg, leva ruka).\nIvan Veselić iz Valjeva (levo)\nTakmičari su obarali u težinskim kategorijama do 80 kg, 90 kg, 100 kg i preko 100 kg. Osvajači medalja sa Prvenstva Srbije automatski postaju članovi reprezentativci, koji predstavljaju Srbiju na međunarodnim mečevima. Ovogodišnje prvenstvo Srbije predstavljalo je ujedno i kvalifikacioni turnir za učestvovanje na Evropskom prvenstvu koje će biti održano u Bukureštu krajem maja ove godine.\ns leva na desno: Tamara Mikić (Pančevo), Jelena Uzelac (Novi Sad), Marija Tašić (Beograd)\nobaranje ruku sport Prvenstvo Srbije u obaranju ruke Pančevo


Poljska ne želi ruski gas | Ekonomist\nPoljska planira da za pet godina u rad pusti novi LNG terminal, odnosno brod za skladištenje i dalju distribuciju prirodnog gasa u Gdanjskom zalivu.\nOvu informaciju objavio je savjetnik poljske vlade za strateške energetske infrastrukturne projekte Piotr Naimski, prenosi Seebiz.\nPoljska diverzificira svoje dobavne pravce kako bi okončala desetogodišnju zavisnost od ruskog gasa. Novi terminal će dati mogućnost da postane ulazna tačka za snabdijevanje sredinom sljedeće decenije.\nNovi terminal trebao bi pomoći u snabdijevanju rastuće potražnje za gasom na poljskom i regionalnom tržištu.\nVaršava procjenjuje da će godišnje potrebe za gasom u Poljskoj porasti za do četiri milijarde kubnih metara, na 21 do 22 milijarde kubnih metara tokom 2023. i 2024. godine.\nVlada planira podmiriti rast potražnje kupovinom norveškog gasa putem projekta Baltic Pipe i to u količini od deset milijardi kubnih metara godišnje, uz dodatnih četiri milijarde kubika godišnje koji bi trebali doći iz domaćih izvora i do 7,5 milijardi kubnih metara godišnjih isporuka kroz LNG terminal Swinoujscie.


Ivanović (SNP): Privesti pravdi one koji su putem malverzacija i organizovanog kriminala stvarali ličnu dobit! – СНП\nIvanović (SNP): Privesti pravdi one koji su putem malverzacija i organizovanog kriminala stvarali ličnu dobit!\nДатум чланка 02/12/2020\nНема коментара на Ivanović (SNP): Privesti pravdi one koji su putem malverzacija i organizovanog kriminala stvarali ličnu dobit!\nPotpredsjednik Socijalističke narodne partije (SNP) i šef kluba poslanika partije Dragan Ivanović, istakao je da građani očekuju od nove Vlade da će sve institucije u društvu raditi svoj posao i da će zaživjeti pravna država.\n„Po mom mišljenju, otuda i najava mandatara da će biti privedeni pravdi svi oni koji su nezakonito a u svom interesu privatizovali ovu državu, a na veliku štetu njenih građana. Otuda mandatar kaže da je korupcija rak-rana svakog društva, jer u svim izvještajima međunarodnih institucija se ističe problem sistematskog prisustva korupcije, koja kao takva usporava dalji ekonomski razvoj društva“.\nIvanović je ocijenio da mandatar, u ekspozeu, s pravom navodi da „smo prepoznati kao prostor sa ozbiljnim implikacijama rizika transnacionalnog organizovanog kriminala, gdje je posebno naglašena aktivnost organizovanih kriminalnih grupa koje, kako je poznato, krijumčare narkotike i aktivno ugrožavaju nacionalnu bezbjednost“.\n„Ta borba protiv korupcije i organizovanog kriminala, koja će biti jedan od prioriteta nove Vlade, u svakom slučaju ne mogu biti revanšizam… kao ni privođenje pravdi onih koji su putem malverzacija i organizovanog kriminala stvarali ličnu dobit. Zato se pominju i finansijske istrage o porijeklu imovine u svim očiglednim slučajevima nesrazmjerno stečene koristi u vidu imovine i prihoda“, istakao je Ivanović.\n← Riječ DAN-a: Vladimir Joković, predsjednik SNP-a → Nije tačno da je UNESCO zabranio rekonstrukciju žičare


Termofriz - Beograd Net\n„Termofriz“ je osnovan 1990. godine. Pocinje delatnost sa odrzavanjem komercijalnih rashladnih i klima uredjaja, a danas se bavi proizvodnjom istih. Od 1991. godine, uz pomoc vrsnih inzenjera iz Srbije, puštena je u rad nova linija za proizvodnju razmenjivaca toplote bakar – aluminijum.\nI pored toga što je kvalitet razmenjivaca toplote dugo godina bio potvrdjivan u praksi sredinom 2003. godine pocela su ispitivanja toplotnih performansi, padova pritisaka razmenjivaca toplote od strane katedre za procesnu tehniku Mašinskog fakulteta u Beogradu. Kao rezultat tih ispitivanja uradjen je softver za proracun i dobijena je potvrda o kvalitetu razmenjivaca toplote sa orebrenim cevima (Br. 07.05-11-1/2003).\nSopstvenim znanjem i iskustvom 2005. godine puštena je u rad linija za izradu razmenjivaca toplote sa geometrijom Ø 8 22×14 koja je prvenstveno namenjena za izradu kondenzatora malih kapaciteta. Danas poseduje razvojni centar od cca 50 m², kancelarijski prostor od 99 m² i proizvodni pogon od 820 m².


CNN: Po povlačenju SAD iz krize s Turskom i Kurdima, Putin je vlasnik nereda u Siriji - Izazov\nNovi magazin 20. oktobra 2019. 20:44\nPošto je američki predsednik Donald Tramp sporazum o severu Sirije, koji je njegova administracija ispregovarala s Turcima, pozdravio kao „sjajan dan za civilizaciju“, Turci su odmah hladnom vodom polili euforičnu Belu kuću, odbijajući čak da taj sporazum nazovu prekidom vatre, piše danas američka TV CNN na svom sajtu.\nSamo nekoliko sati kasnije, napadi iz vazduha i artiljerijska vatra mogli su se videti na severu Sirije dok su „Sirijske demokratske snage“ kojima dominiraju Kurdi, optuživale Ankaru i njene saradnike za teško kršenje prekida vatre.\nTakođe je jasno da će ruski predsednik u velikoj meri odrediti tu budućnost. S Trampovim napuštanjem Kurda, glavnih saveznika Amerike u borbi protiv Islamske države, i njegovim De facto „zelenim svetlom“ za tursku invaziju na sever Sirije, Bela kuća se izvukla iz sirijske jednačine. Bilo to dobro ili loše, Putin je sada vlasnik vojnog i političkog nereda koji se tamo odvija.\nRusija je odmah počela pregovore s Kurdima i s glavnim saveznikom Moskve, Asadovom vladom, brzo postižući sporazum da se sirijskoj vojsci dopusti ulazak u područja koja drže Kurdi, gde Damask godinama nije bio prisutan, kako bi se zadržala ofanziva koju predvode Turci. Moskva je takođe brzo rasporedila sopstvenu vojsku kao „tampon“ da bi Turke i njihove snage razdvojila od Kurda i sirijskih vladinih trupa, podseća CNN.\nTaj potez je izazvao provalu ponosa Putinove vojske: „Kad se pojavi ruska zastava, borbe se prekidaju – ni Turci ni Kurdi ne žele da nam naude, tako da borbe prestaju zahvaljujući našem trudu“, rekao je oficir ruske vojske Safar Safarov, prenela je državna novinska agencija Taš, pošto su jedinice ruske vojne policije počele da patroliraju sirijskim gradom Manbidžom.\n„Dugi niz godina smo pokušavali da skrenemo pažnju da je eksplozivna politika SAD i njihove koalicije vodila ka raspadanju Sirije i stvaranju kvazidržavnih formacija na istočnoj obali Eufrata, gurajući Kurde u separatizam i sukob s arapskim plemenima“, rekao je u sredu ruski ministar spoljnih poslova Sergej Lavrov šefovima službi bezbednosti.\nKremlj je ozbiljno zabrinut jer bi se državljani Rusije koji su se borili na strani Islamske države i drugih pobunjeničkih grupa, mogli vratiti u svoju domovinu – Rusiju i tamo izazvati nestabilnost. U trenutku kada je Turska pokrenula ofanzivu u severnoj Siriji, Kremlj je izrazio izuzetno duboku sumnju u sposobnost Turske da zadrži hiljade zatočenih pripadnika Islamske države i njihovih porodica koje Kurdi čuvaju.\n„Postoje područja na severu Sirije u kojima su koncentrisani ekstremisti Islamske države koje je donedavno čuvala kurdska vojska. Turska vojska je ušla u ta područja, a Kurdi su otišli… Sada oni (borci Islamske države) mogu jednostavno pobeći, a ja nisam siguran da turska vojska može, i koliko brzo, da uspostavi kontrolu“, rekao je Putin prošle nedelje na forumu Zajednice nezavisnih država u Ašgabatu.\nRusija se 1990-ih godina suočila s dugotrajnom pobunom u Čečeniji i nekoliko godina vodila krvav rat. Poslednje što Vladimir Putin želi jeste da se bivši pripadnici Islamske države vrate u oblast Kavkaza što bi moglo ponovo dovesti do nestabilnosti. Na tom forumu u Turkmenistanu, Putin je upozorio ostale lidere regiona da se pripreme za takvu situaciju. „Govorimo o stotinama ekstremista tamo, o hiljadama kada se radi o zemljama ZND. To je za nas stvarna pretnja. Kako i gde će se uputiti“ pitao je Putin.\n„To moramo da shvatimo i da mobilišemo snage naših specijalnih službi da bismo umanjili tu novu pretnju“, dodao je Putin, prenosi CNN.\nRusija međutim ima razorne rezultate u sukobu u Siriji. Grupe za ljudska prava optužile su Moskvu da je počinila ratne zločine u kampanji podrške sirijskom predsedniku Bašaru al-Asadu. SAD kažu da je Moskva sistematski bombardovala civilnu infrastrukturu, posebno bolnice, i pomagala Asadu prikrivanje da je sirijska vojska navodno upotrebljavala hemijsko oružje. Rusija žučno demantuje sve te navode.\nA kad su „Sirijske demokratske snage“ kojima dominiraju Kurdi – a imale su podršku SAD i izgubile skoro 11.000 boraca u ratu protiv Islamske države, saznale da ih je Tramp odbacio i prepustio ih invaziji snaga koje sarađuju s Erdoganovim, otišle su takođe pravo Rusima jer Moskva već godinama sarađuje i razgovara s njima.\nDakle, nikada rešenje za nered na severoistoku Sirije neće moći da nađe Trampova Bela kuća, a ni da to pokuša. Ako bude dogovora o tome, postići će ga Putin i Erdogan sledećeg utorka u Sočiju, i to pod svojim uslovima, zaključuje CNN.


Sudan: Vlasti najavile oslobađanje političkih zatvorenika – Krstarica\nSudan: Vlasti najavile oslobađanje političkih zatvorenika\nTanjug 16. novembra 2021. 20:30\nKARTUM – Sudan će u narednih dan ili dva osloboditi sve političke zatvorenike, uključujući svrgnutog premijera Abdalu Hamdoka, rekao je danas za televiziju Al DŽazira Malik Agar, član vladajućeg Suverenog saveta zemlje, prenosi Rojters.\nPremijer Abdala Hamdok je među članovima civilne vlade za koje se veruje da su ih vojnici odveli u kućni pritvor od vojnog preuzimanja vlasti 25. oktobra.\nPomoćnik američkog državnog sekretara za Afriku Meri Ketrin Fi potvrdila je danas da se sastala sa svrgnutim premijerom Sudana Abdalom Hamdokom tokom posete Kartumu i razgovarala o načinima da se obnovi demokratska tranzicija Sudana, navodi Rojters.\nNisu odmah objavljeni nikakvi drugi detalji o sastanku sa Hamdokom, koji je 25. oktobra stavljen u kućni pritvor kada je vojska preuzela vlast.\nFi se tokom trodnevne posete Sudanu, takođe sastala sa vojnim vođom generalom Abdelom Fatahom al-Burhanom, koji je poručio prema sudanskoj državnoj novinskoj agenciji SUNA, da su počeli koraci za oslobađanje političkih zatvorenika uhapšenih tokom preuzimanja vlasti, ali da ono neće uključivati one koji se suočavaju sa krivičnim prijavama.\nAmbasada SAD je saopštila da se Fi sastala i sa Marijamom al Mahdijem, ministrom inostranih poslova u administraciji koju je Burhan raspustio, „kako bi pokazala podršku SAD prelaznoj vladi koju predvode civili“.\nProdemokratski demonstranti izašli su u subotu na ulice Kartuma, glavnog grada Sudana, kako bi izrazili protest protiv vojnog preuzimanja vlasti 25. oktobra, kada je svrgnuta tranziciona vlada i uhapšeno na desetine zvaničnika i političara.\n„Marš milion ljudi“, kako ga je nazvao prodemokratski pokret, došao je dva dana nakon što je lider vojnog puča general Abdel Fatah Burhan postavio sebe za šefa Suverenog saveta, sudanske prelazne vlade, preneo je AP.\nProteste su organizovali Sudanska profesionalna asocijacija i takozvani Pokreti otpora.\nObe grupe su bile glavne snage pobune protiv bivšeg predsednika Omara al-Bašira u aprilu 2019. godine, a ostale političke partije i pokreti su se pridružili njihovom pozivu.


Akapulko čuva 'vajld kartu' za Đokovića\nATP turnir iz serije 500 u Akapulku sačuvaće jednu 'vajld kartu' za Novaka Đokovića, saopštili su organizatori.\nAkapulko još nije dobio zvaničnu potvrdu od najboljeg srpskog tenisera, ali želi da sačuva jedno mesto ukoliko bi Đoković želeo da se vrati u ovo meksičko letovalište.\nNovak je 2017. odlučio da zatraži 'vajld kartu' i zaigra u Akapulku usled veoma loše forme na startu sezone, a do 15. januara bi trebalo da budu poznati svi učesnici turnira.\nUprkos tome, direktor turnira Raul Surutusa, ističe da će organizatori sačekati osvajača 12 Grend slem titula koliko god je potrebno.\n"Ne znamo ništa o Novaku, ostavićemo otvorenu specijalnu pozivnicu za njega", rekao je Surutusa.\nOn je istakao da nije baš tako lako dovesti igrače na manje turnire.\n"Đoković nije objavio ništa što ima veze sa njegovim rasporedom, pa ćemo morati da sačekamo i vidimo šta će se događati. Napustio je našu zemlju veoma sreća i mislim da bi se radovao ponovnom dolasku. Uvek je važno privući takve igrače, ali moramo da vrednujemo i to što će Rafel Nadal, prvi igrač na ATP listi, takođe učestvovati na turniru. Igranje Rodžera Federera je jedan od, za sada, neostvarenih ciljeva".\nPoznato je da nije baš lako "angažovati" Švajcarca, a problem je i što se Akapulko igra tokom iste nedelje kao turnir u Dubaiju, sa kojim Rodžer ima doživotni ugovor.\n"Pregovaramo, insistiramo i nadamo se da će jednoga dana igrati ovde. Ali ako ne uspemo u našim namerama, to neće ništa promeniti. I bez njega smo imali veoma dobre godine i, bez nepoštovanja, to bi bio njegov gubitak".\nPlan je i da ženski deo žreba bude što jači.\n"Ljudi misle o tome kao da je veoma lako, ali nije. Postoje 50-50% šanse da dođe Garbinje Mugurusa. Kontaktirali smo Venus Vilijams i ona je naš pik. Mugurusa će biti u Montereju, ali to je turnir koji je na programu mesec i po dana posle našeg", zaključio je Surutusa.\nPodsetimo, Đoković je prošle godine stigao do četvrtfinala, kada ga je zaustavio Australijanac Nik Kirjos.\nTurnir u meksičkom gradu na programu je od 26. februara do 4. marta iduće godine, igra se za nagradni fond od 1.642.795 dolara, a titulu brani Sem Kveri.\nMandžukić presudio Interu, Juve je nezaustavljiv\nMažić treći najbolji sudija sveta, odmah ispred Briha\nRuskinje u polufinalu Evropskog prvenstva za rukometašice\n11.12.2018 Ostali sportovi


Lažnom diplomom i do fotelje direktora\nBEOGRAD - Saznanje da je više od 150 radnika Rudarskog basena 'Kolubara' imalo falsifikovane diplome žestoko je prodrmalo Lazarevac i okolinu. Osim lažnih diploma vozača, dizaličara, rukovodilaca pogonskih stanica, bilo je i onih koji su, zahvaljujući lažnim sertifikatima, zauzimali rukovodeća mesta. Mnogi su, da bi zauzeli bolje radno mesto i dobili veću platu, za lažne diplome plaćali od 250 do 800 evra. Epilog ovog slučaja je da su pojedinci zbog lažnih diploma ostali bez posla, a pitanje je koliko će njih zbog upotrebe i posredovanja u kupovini i krivično odgovarati.\nDiplome obrazovnih ustanova, posebno izdatih u republikama bivše SFRJ, bile su poslednjih godina mnogo manje na proverama jer nije bilo saradnje između Srbije i drugih država. Činjenica je da su pojedinci, ubeđeni da neće biti nikakve provere njihovih sertifikata, to iskoristili i sa lažnim diploma, posebno univerziteta u Sarajevu i Zagrebu, dolazili do dobrog radnog mesta. Pogrešno je mišljenje da se uglavnom falsifikuju fakultetske diplome, što potvrđuje i 'slučaj Kolubara', gde su mahom korišćene lažne diplome različitih zanata. Veoma je aktuelno i falsifikovanje diploma različitih srednjih škola ili kurseva za trgovce, konobare, kuvare, poslastičare i sličnih zanimanja. Ovi sertifikati su bili u modi jer su samo ljudi sa završenim ovim školama mogli da otvaraju prodavnice, restorane, kafiće.\n- Kompjuterska tehnika i laserski štampači dovedeni su do savršenstva, tako da ih koriste i za štampanje lažnih diploma - kaže za 'Blic' Zoran Stajić, ekspert MUP Srbije za falsifikate. On smatra da je neophodno uraditi kvalitetniju zaštitu dokumenata, pre svega kombinacijom duboke i ravne štampe vidljive i golim okom, nevidljive zaštite, kinegrama i slično.\nInače, u firmama lako mogu da provere da li je diploma lažna ukoliko pozovu obrazovnu ustanovu koja je diplomu izdala i overila. Ukoliko se, pak, ne mogu na taj način uveriti u verodostojnost diplome, treba samo da se obrate Ministarstvo prosvete i MUP-u, koji će u detaljno proveriti ceo slučaj. Osim lažnih diploma, često se falsifikuju pasoši, šengenske vize i drugi papiri neophodni za dobijanje radnih i boravišnih viza. Falsifikovani pasoši najčešće se otkrivaju na graničnim prelazima, kao i u inostranstvu, o čemu Interpol obaveštava našu policiju.


Kurs Operativni sistem Linux\nKurs Operativni sistem Linux donosi znanja i veštine potrebne za planiranje, dizajn i razvoj operativnog sistema Linux i njegove infrastrukture. U fokusu kursa je predstavljanje Linuxa kao operativnog sistema, rad u komandno-linijskom okruženju, instalacija operativnog sistema, rad u grafičkom okruženju, rad sa uređajima računarskog sistema kroz operativni sistem Linux i predstavljanje naprednih tehnika za rad u Linuxu.\nKurs Operativni sistem Linux - opis i ciljevi\nCilj kursa je da polaznicima detaljno predstavi Linux kao jedan drugačiji, inovativan i besplatan operativni sistem, koji pritom donosi veliki broj naprednih rešenja. Nakon uspešnog savladavanja ovog kursa, polaznici će razumeti osnovne koncepte operativnog sistema Linux, biće upoznati sa velikim brojem komandi kojima se ovaj operativni sistem konfiguriše i prilagođava, iz shell prompta.\nTakođe, jedan od važnih ciljeva jeste sticanje neophodnih znanja iz oblasti implementacije i podešavanja u grafičkom korisničkom okruženju GNOME. Polaznicima će biti predstavljena specifična rešenja u pogledu korišćenja mrežnog pristupa, načina podešavanja grafičkog okruženja i nekoliko različitih režima rada operativnog sistema.\nPotrebno predznanje iz neke oblasti ili kursa: Za efektivno praćenje kursa potrebno je najosnovnije poznavanje operativnih sistema na korisničkom nivou. Poželjno je, ne i neophodno, poznavanje računarskog hardvera i računarskih mreža.Takođe je poželjno, ali ne i neophodno, iskustvo u radu u nekom komandno-linijskom okruženju (bash shell, DOS i tako dalje).\n48 h 27 min.